Today is the 194th birthday of Mangal Pandey the hero of the revolution of 1857 Bhojpuri: 1857 के क्रांति के नायक मंगल पांडे के 194वां जन्मदिन ह आज– News18 Hindi\nBhojpuri: आज ह 1857 के क्रांति के नायक मंगल पांडे के 194वां जन्मदिन, पढ़ीं उनकर वीरगाथा\n1857 के संग्राम के क्रांतिकारी मंगल पांडे के आज जन्मदिन ह. आजादी से5साल पहिले 1942 में ही 14 अगस्त के लगभग 300 आजादी के मतवाला मिलके बैरिया थाना पर तिरंगा फहरा दिहलें. पढ़ीं उनकर वीर गाथा.\nबिहार से सटल पूर्वी उत्तरप्रदेश के एगो जिला बा, बागी बलिया. आधिकारिक नाम त बलिया ही ह बाकिर लोग शान से बागी बलिया कहेला. एकर कई गो कारण बा, पहिला त इहें 1857 के संग्राम के क्रांतिकारी मंगल पांडे जनमलें आ दुसरका कि आजादी से5साल पहिले 1942 में ही 14 अगस्त के लगभग 300 आजादी के मतवाला मिलके बैरिया थाना पर तिरंगा फहरा दिहलें. बलिया के माटी में सनाइल देशभक्ति के खूने ह कि 1857 में ब्रिटिश सेना में सिपाही के पद पर तैनात एगो सामान्य आदमी के अंदर अंग्रेजन के क्रूरता अउरी गुलामी के खिलाफ बगावत के आग धधक गइल.\nमंगल पांडे के बग़ावत के बाद जवन चिनगारी चारू ओर भड़कल, उ सम्पूर्ण भारत में ईस्ट इंडिया कंपनी आ ब्रिटिश राज के खिलाफ राजा, नवाब, जमींदार, सिपाही, युवा, किसान, रैयत, मजदूर सभके लामबंद कर देलस आ 1857 के भीषण क्रांति भइल. हालांकि अंग्रेज भारतीय लोगन के आपसी फूट आ अपना कूटनीति के चलते 1858 के मध्य आवत-आवत ई क्रांति के दमन कर देहलsसन बाकिर आजादी के बिआ त ओहि बेरा रोपा गइल रहे जवन 1947 में पूर्ण स्वतंत्रता के फल के रूप में मिलल.\n1857 क्रांति के बम के सुतली में आगि लगावे वाला मंगल पांडे के जन्म आजे के दिने 19 जुलाई 1827 में भइल रहे. उनके पिता जी के नाम दिवाकर पांडे रहे अउरी माई के नाम अभय रानी. युवा मंगल के 18 साल के उम्र में आजीविका चलावे खातिर ईस्ट इंडिया कंपनी के सेना में भर्ती होखे के पड़ल. ओह बेरा अंग्रेजन के कब्जा भारत के अधिकतर हिस्सा में हो गइल रहे आ ओकनी के अत्याचार दिन पर दिन बढ़ल चालू हो गइल रहे. पैदावार से ज्यादा लगान आ कठोर नियम कानून के चलते भारतीय लोग के मन में अंग्रेजन के प्रति गुस्सा बढ़े लागल रहे. मंगल पांडे के नियुक्ति बैरकपुर सेना छावनी में भइल रहे. उ 34वीं बंगाल नेटिव इंफॅन्टरी के पाँचवा कंपनी में सिपाही रहलन.\nओ बेरा देसी सैनिकन में अफवाह उड़ल रहे कि बहुते अंग्रेज सैनिक समुद्री मार्ग से आवत बाड़े सन आ इहाँ के भारतीय सैनिकन के मार दिहे सन. ओहि बेरा सैनिक के बीच बाइबल बँटला के अउरी ईसाई धर्म अपनवला पर विशेष सुविधा अउरी भत्ता देहला के भी खबर फइलल रहे. मंगल पांडे जइसन हजारों सिपाही ई सब के चलते ब्रिटिश राज से नाखुश रहलें. तबे सिपाहियन के नया राइफल एनफील्ड पी 53 के इस्तेमाल करे के फरमान आइल. एह राइफल में कागज के बनल कारतूस के फाड़ के ओकरा भीतर के बारूद राइफल में भर के चलावे के रहे. ई खबर फइलल कि ओह कारतूस में गाय अउरी सूअर के चर्बी से बनल ग्रीज लगावल बा. हालांकि ग्रीज ओह कागज के हर मौसम में नरम बनावे खातिर आ कारतूस के खराब होखे से बचावे खातिर लगावल गइल रहे. अब बात ई रहे कि एनफील्ड राइफल के एक हाथ पकड़े के पड़े, दूसरा हाथ से कारतूस धर के दांते से फार के नाली में भरे के पड़े. इहे बात सिपाहियन के खटक गइल. अधिकांश सिपाही हिन्दू-मुसलमान संप्रदाय के रहलें आ सबमें ई राय बन गइल कि अंग्रेज हमनी के धर्म भ्रष्ट करे खातिर ई खेल रचले बाड़ें सन. एने ईसाई में धर्मान्तरण के हल्ला सुनाते रहे.\nहिन्दुस्तानी सिपाही लामबंद होखे लगलs सन. कुछ इतिहासकार के इहो मान्यता बा कि भारत में ईस्ट इंडिया कंपनी के बढ़त दबदबा के खिलाफ बगावत करे खातिर सगरो देश के राजा, जमींदार, धार्मिक नेता एकजुट होके के तैयारी करत रहलें. सभे के योजना रहे कि 31 मई 1858 के महाक्रांति होई आ एक साथे सगरो देश में अंग्रेजन के ऊपर धावा बोलाई जेकरा चलते ओकनी के पाँव उखड़ जाई. सच कहल जाव त जदि अइसन भइल रहित त देश 90 साल पहिलही आजाद हो जाइत. केतन मेहता त अपना फिलिम मंगल पांडे - द राइज़ींग में इहो देखवले बाड़ें कि मंगल पांडे कुछ अइसन नेता से मिलबो कइलें जे महा-क्रांति के योजना में शामिल रहे.\n29 मार्च 1857 के दुपहरिया में बैरकपुर में नियुक्त लेफ्टिनेंट बाग के पता चलल कि उनके कंपनी के कुछ सिपाही जे के मंगल पांडे अगुवाई करत रहलें, क्वार्टर बिल्डिंग के ओर आ रहल बाड़ें. सगरी परेड ग्राउन्ड में जमा बाड़ें आ भांग के नशा में धुत्त बाड़ें. मंगल पांडे सबसे विद्रोह करे के कहत बाड़ें आ जवन भी अंग्रेज सिपाही लउकी ओकरा के मार देबे के कहत बाड़ें. अबे इहे होत रहे तले लेफ्टिनेंट बाग घोड़ा पर चढ़ के परेड ग्राउन्ड में आ गइल. मंगल पांडे अकेले ओकरा से भिड़ गइलें आ ओकरा पर गोली चला देहलें. बाग बाँच गइल बाकिर ओकरा घोड़ा के गोली लाग गइल एहीसे घोड़ा आ बाग नीचे गिर गइलें. बाग अपना पिस्तौल से मंगल पर गोली चलवलस. मंगल पांडे खुद के बचा लेहलें अउरी तलवार लेके बाग पर हमला कर देहलें. कई जगह ओकर के काट के खूनम खून कर देहलें. ओहिजा सर्जेन्ट मेजर ह्यूसन भी पहुँच गइल आ मंगल पांडे ओकरो पर तलवार से वार करे लगलें. ह्यूसन जमादार ईश्वरी प्रसाद से मंगल पांडे के गिरफ्तार करे के कहलस. ईश्वरी पहिले से मंगल के पार्टी में रहलें, उ माना कर देहलें.\nएतने में एगो सिपाही शेख पलटू मंगल पाण्डेय के डाँड़ में बांह डाल के पीछे से पकड़ लेहलस. मंगल पांडे तभियो तलवार चलावते रहलें. उहाँ बहुते देसी सिपाही रहलें लेकिन सब मूक दर्शक बनल रहलें. तब तक जनरल हीअरसे के एकर खबर लाग गइल रहे आ उ अपना दू गो अफसर बेटा के साथे अइलस आ सब सिपाहियन के धमकवलस कि मंगल पांडे के तुरते पकड़sलोग. जे ऑर्डर ना मानी, ओकर जान जाई. मंगल पांडे के जब लागल कि अब हम पकड़ा जाएब त उ खीस में अपना साथी सिपाहियान के गरीअवलें आ आपन बंदूक के नली छाती पर लगा के गोड़ के अंगूठा से ट्रिगर दबा देहलें. गोली फायर हो गइल, मंगल पांडे घायल होके धरती पर गिर गइलें. हालांकि कुछ दिन बाद जब उ ठीक भइलें त उनका पर मुकदमा चलल आ 18 अप्रैल के फांसी के दिन तय भइल. बाकिर एह घटना के बाद से चारु ओर मंगल पांडे के बग़ावत के चर्चा आगि लेखां फइलल आ उनका बहादुरी के तारीफ होखे लागल. एह से घबरा के अंग्रेजी हुकूमत मंगल पांडे के 8 अप्रैल के ही सरेआम फांसी पर लटका देहलस कि एगो नजीर पेश होखो आ फेर से कवनो सिपाही भा क्रांतिकारी बगावत करे से डेराव.\nबाकिर भइल एकरा उल्टे. इतिहास गवाह बा कि मंगल पांडे के फांसी भारतीय दिल-दिमाग़ में आजादी के आग धधका देहलस आ ओकरा बाद पूरा भारत में जवन धमाका भइल, ओह से लंदन ले हिल गइल. आज 194वां जन्म दिवस पर मंगल पांडे के शहादत अउरी वीरता के कोटि- कोटि नमन.


झांसी के गोपालपुर गाँव में कब मिलेगी राहत? | Khabar Lahariya (खबर लहरिया)\nखबर लहरिया » झांसी के गोपालपुर गाँव में कब मिलेगी राहत?\n18/05/2016 को प्रकाशित\nहर तरफ सूखा। कुआं सूखा, धरती सूखी, यहां तक घर में भी सूखा।\nकुछ लोग गाँव छोड़कर शहर चले गए।\nकुछ अभी भी राहत का इंतज़ार कर रहे हैं


भोजपुर – Page4– टटका खबर\nभोजपुर में गंगा के पानी शहरी इलाकन में घुसल\nगंगा के बढ़त पानी आजु भोजपुर जिला के शहरीओ इलाका में पसरे लागल बा. शाहपुर, कोइलवर, बड़हरा आ आरा प्रखंड में हालात जस के तस बा. बक्सर के दियारा में आ गंगा, कर्मनासा, धर्मावती आ ठोरा नदियन का किनारे का इलाकन में हालात बिगड़ल जात बा. चौसा मोहिनिया रोड पर फेर पानी चढ़ गइला का\nतरारी पंचायत प्रमुख का खिलाफ अविश्वास प्रस्ताव पास ना हो पावल\nछह अगस्त के भोजपुर जिला के तरारी पंचायत के प्रमुख जयशंकर प्रसाद का खिलाफ पेश अविश्वास प्रस्ताव पर वोट करावल गइल त जयशंकर प्रसाद का खिलाफ बारहे गो सदस्य वोट दिहलें. जबकि चौबीस सदस्य वाला पंचायत समिति में अविश्वास प्रस्ताव पास करावे खातिर तेरह गो वोट पड़ल जरूरी रहुवे. बाकिर मौजूद चौदह गो सदस्यन में\nभोजपुर के बड़हरा में बाढ़ से जिनिगी आफत में\nगंगा नदी के उफनइला का चलते भोजपुर जिला के नाहियो त दू दर्जन से अधिका गाव बाढ़ का पानी में घेरा गइल बा. कई जगहा सड़क का उपर चार फीट ले पानी बहत बा. सबसे अधिका तबाही बड़हरा प्रखंड में बा हालांकि शाहपुर, बिहिया अउर सदरो प्रखंड के अनेके गाँवन मे बाढ़ के पानी पसर\nआरा छपरा गोपालगंज बलिया में बाढ़ के प्रकोप\nडोरीगंज इलाका के बड़हरा महाजी के आधा दर्जन गांवन में शनिचर का दिने बाढ़ के पानी घुस गइल बा. मुस्सेपुर पंचायत के मेहला टोला गांव के सम्पर्क सड़क से एक दम टूट गइल बा. अनेसा बा कि देर रात ले दियरा के कोटवापट्टी रामपुर आ रायपुर बिंदगांवा पंचायतो में बाढ़ के पानी पसर जाई. अफसोस\nआरा टीसन का लगे दू जने ट्रेन से गिरले\nआरा टीसन का पछिमवारा गुमटी का लगे काल्हु बियफे का दिने जनसाधारण एक्सप्रेस से गिर के दू गो लड़िका गम्हीराहे घवाहिल हो गइलें जवना का बाद ओहिजा लोग बवाल काटे लगुए. बवाल के काबू करे खातिर पुलिस के गोली चलावे के पड़ल. फायरिंग हवा में भइल एहसे केहू घवाहिल भा मरल ना. बाकिर लोग के\nबखोरापुर मंदिर का लगे लइकी कचराइल\nभोजपुर जिला के बड़हरा सरैया रोड पर बखोरापुर मंदिर में माँ काली के दर्शन करे आइल चौरी इलाका से आइल एगो लड़की के ट्रैक्टर कचार दिहलसि जवना से ओकर मौत हो गइल. संगे आइल मौसीओ के धक्का लागल बा आ ऊ गंभीर हाल में अस्पताल में भरती करावल गइल बाड़ी. पुलिस ट्रैक्टर जब्त कर लिहले\nदू आदमी के हत्या के फरार आरोपी समर्पण कइलसि\nभोजपुर जिला के धनगाई इलाका के केसरी गांव में एगो बाप बेटा के गोली मार के हत्या कर देबे के आरोपी आ पहिले मुखिया रहल उपेन्द्र चौधरी पुलिस के दबिश का चलते आखिरकार कोर्ट जा के सरेंडर कर दिहलसि. पुलिस ओकरा के जेल भेज दिहलसि. अब रिमांड पर ले के ओकरा से पूछताछ करी पुलिस.\nभोजपुर जिला के डुमराँव का पुरनका भोजपुर में कुछ ठग बाकायदा सेंट्रल कोआपरेटिव बैंक के शाखा खोल के लोगन के करोड़ी रुपिया हजम कर गइलें. बाद में जब बैंक के एह बात के जानकारी मिलल त डुमरांव के रामजी सिंह आ पुरनका भोजपुर के भीम सिहं पर ठगी करे के मुकदमा दर्ज करा दिहलसि. पुलिस\nभोजपुर जिला में दू आदमी के गोली मारल गइल\nभोजपुर जिला के गढ़नी थाना के बहादुरपुर गाँव में मंगल का दिने दू आदमी के गोली मार दिहल गइल. एक आदमी के मौत हो गइल जबकि दोसरका के इलाज खातिर अस्पताल में भरती करावल गइल बा.


टटका खबर (मंगल, 15 सितंबर 2015) – टटका खबर\nप्रधानमंत्री नरेन्द्र मोदी आ श्रीलंका के प्रधानमंत्री रानिल विक्रमसिंघे के प्रतिनिधमंडल स्तर के बातचीत के बाद दुनू देश आपसी संबंधन के अउरी आगा ले जाए आ बढ़ावे खातिर आपन प्रतिबद्धता बतवले. चिकित्सा अउर अंतरिक्ष विज्ञान में सहयोग बढ़ावे खातिर चार गो समझौतन पर दस्तखत भइल. साझा बयान में पीएम मोदी कहलन कि श्रीलंका हमनी के रक्षा प्रशिक्षण कार्यक्रम में सबले बड़का भागीदार हवे आ दुनू देश आगहू एह सहयोग के बनवले आ बढ़वले राखल चहीहें. मछुआरन के मुद्दा पर कोशिश जारी राखे के बात कहल गइल बा.\nनागपुर में मंगल का दिने विश्‍वेश्‍वरैया राष्‍ट्रीय प्रौद्योगिक संस्‍थान के 13वें दीक्षान्‍त समारोह में राष्‍ट्रपति प्रणब मुखर्जी कहनी कि नवाचार आ उद्यमशीलता के क्षेत्र में क्षमता बढ़ावे में राष्ट्रीय प्रौद्योगिकी संस्थानन के आगे बढ़ चड़ के आपन भूमिका निभावे के चाहीं. राष्ट्रपति एह बात पर खुशी जतवनी कि दुनिया के सबले माथ 200 संस्थानन में पहिला बेर भारत के दू गो संस्थानन के शामिल कइल गइल बा. एहमें बेंगलूरू के भारती विज्ञान संस्‍था आ दिल्‍ली के भारतीय प्रौद्योगिकी संस्‍थान के नाम बा.\nदक्षिण पूर्व एशियाई देशन – कम्‍बोडिया अउर लाओस – के चार दिन के यात्रा पर उपराष्‍ट्रपति मोहम्‍मद हामिद अंसारी कम्‍बोडिया के राजधानी प्‍नौमपंग चहुंप गइल बाड़न. बुध का दिने ऊ कम्‍बोडिया के प्रधानमंत्री हुन सेन से बतियइहें आ कम्‍बोडिया नेशनल असम्‍बली के अध्‍यक्ष हेंग सामरिन अउर सीनेट के अध्‍यक्ष साय छुम से भेंट करीहें.\nभाजपा आजु अपना केन्‍द्रीय चुनाव समिति के बइठक का बाद बिहार विधानसभा चुनाव खातिर आपन पहिलका सूची जारी क दिहलसि. एह बइठक में पार्टी अध्‍यक्ष अमित शाह, बिहार चुनाव प्रभारी अनन्‍त कुमार, मध्‍यप्रदेश के मुख्‍यमंत्री शिवराज सिंह चौहान, केन्‍द्रीय मंत्री जे पी नड्डा अउर नितिन गडकरी आ बिहार के भाजपा नेता सुशील कुमार मोदी शामिल रहलें. बाद में पीएम मोदीओ बइठक में शामिल भइलें.\nबिहार विधानसभा चुनाव के पहिला चरण के मतदान खातिर अधिसूचना बुध का दिने जारी हो जाई आ एही दिन से पहिला चरण के परचा दाखिल करे के काम शुरू हो जाई.\nइलाहाबाद उच्‍च न्‍यायालय के फैसला से नाराज यूपी के शिक्षा मित्र दू दिन से क्लास नइखन लेत. एह लोग के मांग बा कि एह लोग के फेरू सहायक शिक्षक मान लीहल जाव.\nदेश के निर्यात पिछला नौ महीना से लगातार घटले जात बा आ घटत घटत अगस्‍त में 20.7 फीसदी घट के 21 अरब तीन करोड डॉलर हो गइल बा. ई गिरावट दुनिया में आइल मंदी आ उपभोक्‍ता सामानन के दाम कम भइला का चलते भइल बा. एह बीच आयातो में दस फीसदी के कमी आइल बा बाकिर व्‍यापार घाटा पिछला साल अगस्‍त के मुलाबले एह साल के अगस्‍त में बढके 12 अरब पांच करोड डॉलर हो गइल.\nमंगल का दिने बॉम्‍बे स्‍टॉक एक्‍सचेंज में बिकवाली के दौर चल गइल आ सेंसेक्‍स 151 अंक गिर के बंद भइल जबकि निफ्टी 43 अंक कम हो के. रुपियो में डालर के मुकाबले तीन पइसा के कमी हो गइल.\nभारत के तरूण कोना आ एन. सिक्की रेड्डी के जोड़ी कोरिया ओपन सुपर सीरिज बैडमिंटन टूर्नामेंट में मिक्स्ड डबल्स के क्वालीफाइंग दौर में हार के बाहर हो गइल बा.\nहालही में मजलिस ए मुशावरात के जलसे में हामिद अंसारी के भाषण के आरएसएस निराश करे वाला बतवले बा. संघ के मुखपत्र पांचजन्य के नवका अंक में लिखल गइल बा कि उपराष्ट्रपति के भाषण कवनो मजहबी फिरकावाराना नेता के भाषण जइसन लागल.\nआआपा नेता आ पिछला दिल्ली सरकार में कानून मंत्री रहल सोमनाथ भारती के दिल्ली हाई कोर्ट से राहत मिल गइल जब हाई कोर्ट उनुका गिरफ्तारी पर दू दिन के रोक लगा दिहलसि. सोमनाथ भारती पर उनकरे मेहरारू घरेलू हिंसा आ उनकर जान लेबे के कोशिश करे के केस कइले बाड़ी.\nसात साल के कोशिश आ बतकही का बाद अब 20 सितंबर के नेपाल के नयका संविधान जारी होखे के उमेद जतावल जात बा. ई संविधान नेपाल के धर्मनिरपेक्ष रूप बरकरार राखी आ हिन्दू राष्ट्र ना बने दी.\nमहाराष्ट्र में सरकार के फैसला आइल बा कि अब ओही ड्राइवर के आटो रिक्शा चलावे के लाइसेंस दीहल जाई जे स्थानीय भाषा मराठी बोले वाला होखी. जे लोग मराठी बोल आ समझ ना पाई ओह लोग के ड्राइवरी के लाइसेंस ना दीहल जाई.\nकेरल में इस्लामिक स्टेट के समर्थक होखे का अनेसा में चार गो नवहियन के गिरफ्तार क लिहले बिया पुलिस. एहनी के मंगल का दिने जब गिरफ्तार कइल गइल तब ई लोग अबू धाबी से एहिजा चहुँपल रहुवे.\nराजग में भइल सीट बंटवारा से नाराज हो के माँझी के गोल के एगो बड़ नेता देवेंद्र यादव जे केन्द्र में मंत्री रह चुल बाड़न पहिले इस्तीफा दे दिहल. देवेन्द्र यादा मधुबनी जिला के झंझारपुर से5बेर सांसद रहल बाड़ें. आ साल 1996 में देवेगौड़ा सरकार में खाद्य आपूर्ति मंत्री रहलन. ओकरा बाद से जनता पार्टी, लोकदल, जनता दल, राष्ट्रीय जनता दल, आ जेडीयू के सफर तय करत एह घरी माँझी का संगे रहलन ह. अब कवना दल में जइहें एह कर खुलासा नइखन कइले.\nमंगल का दिने जारी भइल एबीपी नेल्सन के जनमत संग्रह में नीतीश कुमार के बिहार के बड़का नेता मानल गइल बा. लालू उनका मुकाबले बहुते पीछे छूट गइल बाड़ें. एह सर्वे में 51 फीसदी लोग नीतीश कुमार के आ 43 फीसदी लोग सुशील मोदी के पसंद कइले बा.\nभाजपा के जारी पहिला सूची में सराय रंजन से रंजीत निर्गुणी, रोसड़ा (सु.) से मंजू हजारी, तेघड़ा से रामलखन सिंह, मटिहानी से सर्वेश कुमार सिंह, बेगुसराय से सुरेंद्र मेहता, बखरी (सु.) से रामानंद राम, परबत्ता से रामानुज चौधरी, बीहपुर से कुमार शैलेंद्र, गोपालपुर से अनिल यादव, पीरपैती से ललन पासवान, बांका से रामनारायण मंडल, कटोरीया (सु.) से निक्की हेम्ब्रम, बेलहर से मनोज यादव, मुंगेर से प्रणव कुमार यादव, सूर्यगढ़ा से प्रेमरंजन पटेल, लखीसराय से विजय कुमार सिन्हा, रजौली (सु.) से अर्जुन राम, हिसुआ से अनिल सिंह आ झा से रवीन्द्र यादव के नाम पहिला दौर वाला चुनाव खातिर बा.\nदुसरका दौर खातिर जारी नामन में रामगढ़ से अशोक सिंह, मोहनीया (सु.) से निरंजन राम, चैनपुर से बृजकिशोर बिंद, सासाराम से जवाहर प्रसाद, दिनारा से राजेंद्र सिंह, नोखा से रामेश्वर प्रसाद चौरसिया, काराकट से राजेश्वर राज, अरवल से चितरंजन कुमार, गोह से मनोज शर्मा, नवीनगर से गोपाल सिंह, औरंगाबाद से रामाधार सिंह, गुरुवा से राजीव दांगी,\nबोधगया (सु.) से श्यामदेव पासवान, गया शहर से प्रेम कुमार आ वजीरगंज से विरेंद्र सिंह के नाम शामिल बा. एह लोग के अलावे अगिला दौरन ला जारी नाम में से बेतिया से रेणू देवी,\nमोतिहारी से प्रमोद कुमार, सीतामढ़ी से सुनील कुमार, बेनीपट्टी से विनोद नारायण झा, राजगीर से सत्यदेव नारायण आर्य, बांकीपुर से नितिन नवीन, कुम्हरार से अरुण कुमार, पटना साहेब से नंद किशोर यादव आ आरा से अमरेंद्र प्रताप सिंह के नाम शामिल बा.\nयूपी में तीन तल्ला पंचायती चुनाव ला क्षेत्र पंचायत सदस्य आ जिला पंचायत सदस्यन के चुनाव के अधिसूचना दू चार दिन में जारी हो जाए के उमेद बा. एह लोग के चुनाव अगिला महीना करा लीहल जाई.\nदुनिया भर में हिन्दू धर्म के किताबन के बड़का प्रकाशक का रूप में मान पाए वाला गीताप्रेस में पिछला महीना से शुरू कर्मचारी हड़ताल मंगल का दिने टूट गइल.\nचन्दौली के आवाज़ापुर में सेना भर्ती रैली मंगल का दिने शान्ति का साथे शुरू हो गइल. ई रैली तेईस सितम्बर ले चले वाली बा.\nTags: News in Bhojpuri, खबर भोजपुरी में, टटका खबर, पहिला सूची, भाजपा, विधानसभा चुनाव, श्रीलंका के राष्ट्रपति


Know why Ganga river has got mother status in Bhojpuri society Bhojpuri:भोजपुरिया माटी के शेर रहन मंगल पांडे, जे छोड़इले रहन अंग्रेजन के छक्का!\nPanchayat Chunav: सैफई में फायरिंग, शिवपाल के करीबी नेता चंदगीराम गिरफ्तार\nदेश के हर प्रखंड में खुलेंगे अब Gold हॉलमार्किंग केंद्र, ऐसे कर सकते हैं आवेदन\nRCB VS SRH Live Score: लगातार दूसरी जीत के लिए विराट के वीर बेताब\nUP पंचायत चुनावों को टालने को लेकर हाईकोर्ट में अर्जी का मैसेज हुआ वायरल\nगाजियाबाद: एक ही दुकान से खरीदा कुट्टू का आटा, करीब दो दर्जन लोग हुए बीमार\nकोरोना का असर : ट्रैवल पोर्टल क्लियरट्रिप संकट में, फ्लिपकार्ट खरीदेगी\nगंगा के माटी के असरे कहल जाई कि इहवां जनमल लोग के केतनो दुख झेले के परो, बाकिर ऊ आपाना स्वाभिमान पर आंच ना आवे देला. भरोसा नइखे त 1763 से करीब 1800 ईस्वी तक चले वाला संन्यासी विद्रोह के यादि करीं.\nLast Updated: April 8, 2021, 3:52 PM IST\nभोजपुरिया समाज गंगा जी के गंगा माई कहेला. तीनों लोकन के तारे वाली गंगा माई के धार के एगो आउर खासियत बा. गंगा माई के पानी खाली तरावटे ना देला, सिर्फ पवित्रता के ही जरिया ना ह, बल्कि एह के तासीर बड़ा तेज होला. ऊ जब भोजपुरिया इलाका में चहुंपेला त ओकर तासीर पूछहिं के नइखे. भरोसा नइखे त 1763 से करीब 1800 ईस्वी तक चले वाला संन्यासी विद्रोह के यादि करीं. बिहार से लेके बंगाल तक ले गंगा के किनारे वाला इलाकन के साधु-संन्यासी बागी हो उठल रहले. भोजपुरिया आ गंगा किनरही माटी के बांकपन पर छपरा के कवि राणा परमार ठीके लिखले बाड़े,\nसाखी गवाह, आसमान इतिहास बा, लोहा चिबावे भोजपुरिया.\nललकार सुने जब अरि दल के, तब तेगा उठावे भोजपुरिया..\nदुश्मन दल के ललकार सुनि के बागी बनल रहले मंगल पांडे एही भोजपुरिया माटी के मनईं रहले. उनुका के आजुए के दिने ईस्ट इंडिया कंपनी सरकार फांसी पर लटकवले रहे. 8 अप्रैल 1857 के दिने कलकता के बैरकपुर छावनी में जब एह बीर के फांसी दियाइल, ओह घरी उनुकर उमिर महज 26 साल रहे. उत्तर प्रदेश के बलिया जिला के जवना नगवां गांव में अंग्रेज सरकार पर क्रांति के दौरान पहिलका गोली दागे वाला में मंगल पांडे जनम लेले रहले, ऊ आजुओ ठीक गंगाजी के किनारहीं बा.\nगंगा के माटी के असरे कहल जाई कि इहवां जनमल लोग के केतनो दुख झेले के परो, बाकिर ऊ आपाना स्वाभिमान पर आंच ना आवे देला. एह भोजपुरिया मानस के कवि राजेश्वर सिंह राजेश ठीके चित्रण कइले बाड़े,\nकरे गड़िवानी, दरवानी, हरमुठाहीं,\nबने के चाहेला बेसी पलटन सिपाही..\nमाने भले भोजपुरिया आदमी के गाड़ी हांके के परी, ड्राइवरे करे के परी, चाहे ऊ दरवाने बनि के आपन रोजी कमाई, चाहे ओकरा खेती करे के परी, लेकिन भोजपुरिया माटी में कुछु खास जरूर बा कि इहवां पैदा भइल लोग आपना मातृभूमि पर सबकुछ कुरबान करे के हमेशा तेयार रहेला. इहे वजह बा कि भोजपुरिया समाज के बहुते लोग पलटन में सदियन से सेवा करत रहल बा.\nबलिया के साधारण घर-परिवार में जनमल मंगल पांडे 1857 में अइसन असाधारण काम कइले, जवना से लंदन तक ले हिलि गइल. 30 जनवरी 1831 के जनमल मंगल पांडे 1849 में ईस्ट इंडिया कंपनी के पलटन में भरती हो गइले. बंगाल नैटिव इन्फैंटरी में उनुकर कामकाज ठीक से चलत रहे. एही बीचे 1853 में सिपाही लोगन के एनफील्ड बंदूक दिहल गइल. ई बंदूक बरसन से इस्तेमाल होत रहे ब्राऊन बैस बंदूक के मुकाबले अचूक रहे. लेकिन एह में जवन गोली भरात रहे, ओकरा के भरे के पहिले दांत से काटे के परत रहे. दरअसल कारतूस के दांत से काटि के खोले के परत रहे आ ओकर बारूद बंदूक के नली में डालि के फेरू कारतूस चढ़ावे के परत रहे. ओह कारतूस के बाहरी हिस्सा में चरबी के इस्तेमाल होत रहे, ताकि ऊ सीलन में भी सही रहे. ओह घरी कहात रहे कि ई चरबी या ता गाय के ह भा सूअर के. गाय जहां हिंदू समाज के पूज्य ह त सूअर से मुसलमान समाज के परहेज रहे. एह वजह से दूनों वर्ग के सिपाही गुस्सा में रहले.\nएही बीचे ईस्ट इंडिया कंपनी के लूट-खसोट के नीति के चलते अंदरे अंदर क्रांति के बीज सुलगत रहे. क्रांतिकारी लोगन के प्रतीक रहे कमल के फूल आ रोटी. क्रांति खातिर तीस मई 1857 के तारीख तय भइल रहे. पता न एकर जानकारी मंगल पांडे के रहे कि ना रहे. एही बीचे 29 मार्च 1857 के दिने कारतूस भरे से मना कइ दिहले आ अपना रेजिमेंट के अफसर के मारि दिहले. बाद में जब उनुका गिरफ्तार करे खातिर जमादार ईश्वरी प्रसाद के आदेश दियाइल त ऊ मना कइ दिहले. शेख पलटू छोड़ि के कवनो सिपाही उनुका के गिरफ्तार ना कइलसि.\nआपाना मसहूर कविता विद्रोह में कवि प्रसिद्ध नारायण सिंह एह घटना के बारे में लिखले बाड़े,\n‘मंगल’ मस्ती में चूर चलल, पहिला बागी मसहूर चलल.\nगोरन का पलटनि का आगे, बलिया के बाँका शूर चलल ॥\nगोली के तुरत निसान भइल, जननी के भेंट परान भइल.\nआजादी का बलिवेदी पर, ‘मंगल पांडे’ बलिदान भइल ॥\nभले मंगल पांडे गिरफ्तार कइ लिहल गइले, बाकिर एह घटना के बाद जइसे देश में सुतल पड़ल रहे बारूद में आगि लागि गइल. मेरठ से दिल्ली, लखनऊ होत बंगाल जलि उठल. जगह-जगह ईस्ट इंडिया कंपनी के खिलाफ लोग-बाग, सैनिक, किसान बहरि निकलि गइले. वीर सावरकर एह क्रांति के भारत के पहिलका स्वाधीनता संग्राम कहले ठीके कहले बाड़े.\nक्रांति के एह रूप पर हिंदी कवि सुभद्रा कुमारी चौहान लोमहर्षक चित्रण कइले बाड़ी. उनुका मोताबिक अंग्रेजन के गुलामी के खिलाफ मुक्ति के पहिलका पत्थर आपन बलिदान कइ के मंगल पांडे रखले,\nयुग से सुलगे ज्वालामुखियों ने करवट ले आग उगल दी,\nतोपों के मुंह तोड़ मचलती दीवानों की टोली चल दी,\nआजादी के प्रथम पृष्ठ वह गरम खून से लिखा गया था,\nमंगल पांडे मरे, मुक्ति का पहला पत्थर रखा गया था.\nइतिहासकार लोग मानेला कि मंगल पांडे के जरावल क्रांति ई ज्वाला के असर रहे कि आजादी कुछुए दूरि रहि गइल रहे. विद्रोह कविता में प्रसिद्ध बाबू लिखले बाड़े,\nतनिकी-सा दूर किनार रहल, भारत के बेड़ा पार रहल.\nलउकत खूनी दरिआव पर, मंजलि के छोर हमार रहल ॥\nलोग पूछेला कि कम पढ़ल-लिखल आ मामूली सिपाही मंगल पांडे के बलिदान के का असर रहे. ई समझे खातिर इतिहास की ओर झांके के पड़ी. इ मंगल पांडे के बलिदाने के असर रहे कि पूरा भारत जलि उठल. मंगल पांडे कंपनी सरकार के खिलाफ भारतीय जनमानस के अंदर पइठल बारूद के चिंगारी रहले. जवना के पहिलका असर 10 मई 1857 के मेरठ छावनी में बगावत के रूप में लउकल. ओकरा बाद क्रांतिकारी लोग आखिरी मुगल बादशाह बहादुर शाह जफर के बादशाह घोषित कइ दिहल लोग. दिल्ली में भी बगावत हो गइल. दिल्ली पर त अंग्रेजन के कब्जा करे में चौबीस घंटा लागल. देखते-देखत ई विप्लव पूरा भारत में फइल गइल. एकरा बादे ब्रिटेन के महारानी विक्टोरिया के शासन के लागल कि भारत पर शासन कइल आसान नइखे. एकरा बादे भारत पर ईस्ट इंडिया कंपनी के बजाय सीधे ब्रिटिश राजा के शासन शुरू भइल. ई मंगल पांडे के देखावल चिंगारिये रहे कि अंग्रेज सरकार भारत पर शासन करे खातिर जतन शुरू कइलसि आ देखते देखत भारत पर चौंतीस हजार सात सौ पैंतीस अंग्रेजी कानून इहवां लागू कइ दिहलसि.\nबाद में जब फेरू आजादी के आंदोलन शुरू भइल, तबो मंगल पांडे प्रेरणा के स्रोत रहले. गंगा किनारे के माटी के सपूत के बारे में सुभद्रा कुमारी चौहान जवन लिखले बाड़ी, ऊ आजुओ बहुते प्रासंगिक बा,\nउन्ही शहीदों के सपनों को उठो आज साकार बना दो,\nअकर्मण्यता के सागर मे महाक्रांति का ज्वार उठा दो,\nमंगल पांडे बनो, आज फ़िर देशभक्ति का दुर्गम पथ लो,\nमहापर्व के पुण्यस्मरण पर मर मिटने की उठो शपथ लो.\n(डिस्क्लेमर- लेखक वरिष्ठ पत्रकार हैं. यह उनके निजी विचार हैं.)\n'मई अंत तक टिक सकती है कोरोना की सेकंड वेव, 1 दिन में आ सकते हैं3लाख केस'\nरिकी पॉन्टिंग ने कहा- ऋषभ पंत की विराट, विलियमसन जैसी है सोच


नगर निकाय चुनाव के तिसरका दौर पूरा – टटका खबर\nकाल्हु राज्य के बीस गो जिला में नगर निकाय के चुनाव बिना कवनो झगड़ा झंझट करा लिहल गइल. हालांकि मौसम के गरमाहट का चलते मतदाता घर से बाहर ना निकललें. कई जगहा तीसे फीसदी मतदान हो के रह गइल. चउथा आ आखिरी दौर के मतदान चार जुलाई के करावल जाई आ सात जुलाई के सगरी जगहा पड़ल मतन के गिनिती सात जुलाई के करा लिहल जाई.\nTags: नगर निकाय चुनाव


निरहुआ के औलाद पचासा लगा लिहलसि – Anjoria\nभोजपुरी सिनेमा के सुपर जुबली स्टार दिनेश लाल यादव के होम प्रोडक्शन फिल्म पिछला हफ्ता सीतामढ़ी के शंकर टाकीज समेत बिहार के कई सिनेमा घर में पचास दिन से बेसी चलल आ चलते जात बा.\nफिल्म औलाद के सफलता फेर साबित कर दिहलसि कि भोजपुरिया दर्शकन के पारिवारिके फिल्म निमन लागेला आ साफ सुथर फिल्म सफलता के झंडा गाड़ेले.\nएह फिल्म के निर्देशन असलम शेख के बा.\nफिल्म के पचासा लगवला खातिर पूरा टीम के बधाई आ कामना कि अइसहीं बढ़िया पारिवारिक फिलिम बनावत रहे लोग.


नीक-जबून-8 – Anjoria\nअप्रैल 11, 2017 डॉ. रामरक्षा मिश्र विमल, डॉ. रामरक्षा मिश्र विमल के डायरी, नीक-जबून, भोजपुरी डायरी, सरगो से नीमन बाटे सइँया के गाँव रे\nबसंत का आइल, गाँव के इयादि एक-एक क के ऊठत-बइठत आ सूतत खा तंग करे लागलि. होलरि, खातिर रहरेठा, झीली निकाले खातिर सरसो के अबटन आ मधि रतिए होलरि-होलरि के आवाज चारों ओरि से. ओही में हमनियो का आवाज में आवाज मिलावत, कान्ही पर होलरि ध के तरना के चलीं जा लरिकाईं में.\nएही गाँव-प्रेम में फेसबुक पर अपना गाँव का नाँव से एगो ग्रुपो बना दिहलीं. हम जानत रहीं कि काम भर लोग एहमें नइखन, तबो ई सोचिके कि लोग आजु ना काल्हु अइबे करिहें, संतोष कइ लिहलीं. कई साल पहिले आपन एगो एकाउंट डिएक्टिभेट क देले रहीं आ एकरा बाद जब फेरु से आइल चहलीं त पासवर्ड भुला गइलीं, मोबाइलो नंबर बदलि गइल रहे, माने लफड़ा प लफड़ा. नया एकाउंट का साथे जब एह फील्ड में फेरु से प्रवेश कइलीं त पवलीं कि बड़ा खेला बा एहिजा. कबो-कबो त अइसन लागेला कि उहाँका मुस्कराके रउँआ के पानी भेंट करबि बाकिर कतनो पियास लगला प रउँआ पीयबि ना, काहेंकि जानतानी कि जहाँ पियलीं कि पेट गड़बड़ाइल. माने कर्ट्सी के कर्ट्सी आ बाद बाकी रउँओ बूझतानी आ हमहूँ. जय हो बाबा फेसबुक !\nअब फेरु से हमरा अपना गाँव के पीपर याद आ रहल बा, जहाँ हमनीके गरमी के ढेर टाइम कटे, गोदा के कहानी सुनीं जा आ कबो-कबो टेस्टो करीं जा. अब ऊ पीपर ओतना झङाठ नइखे रहि गइल, कऽइ बेर छँटाइल बाकिर आजुओ ऊ हमरा कल्पना में ओइसहीं मदमस्त बा- “ गरमी में तर राखे पिपरा के छाँव रे !” ह्मरा एह प्रिय गीत के मुखड़ा रहे-\nगाँव आजु खूब याद आ रहल बा. जाड़ा भा गरमी का छुट्टी में हम गाँव जाइबि त दुआर प दोस्त-मित्र लोगन से घेराइल रहबि. कवनो प्रोग्राम के छोड़ि दिहीं त अधिकतर राति खा हमरा दुआरे प गवनई का सङहीं खाइलो-पीयल होई हमनी सभ संगीत प्रेमी के. एह में लिट्टी के जबर्दस्त भूमिका रही. बच्चन जी(तारकेश्वर मिश्र), कन्हैया जी(हरिदास स्वामी), मदन जी, चिंताहरन जी, संतोष जी, फणींद्र जी, साधु जी(रामरसिक दास), श्रीराम चौबे जी, नेताजी(हृदयानंद जी), तिवारी जी, अक्षयलाल जी आ टोला-मोहाला का लइकन से शुरू होत दूर-दूर तक लोगन के पता चल जाई कि हम आ गइल बानी आ फेरु त हीत-मीत के संख्या बढ़े लागी. बड़ प्रोग्रामन से नीक हमरा ऊहे लागी आ बहुत इंतजार रही छुट्टी के, बाकिर कुछ साल से मन-मिजाज लरुआ गइल बा. जब जाईं त कुछ अइसन उदासी के माहौल मिली कि मने सुखा जाई आ ओह पर हमरा गाँवके के दू गो रस आ रंग के स्रोत अब बाड़े ना. बच्चन जी महफिल के अँजोर रहन. उनुका रहला से महफिल में जान आ जाई, गावे से लेके हँसी मजाक तक में उनुकर केहू सानी ना रहे. अनूप जलोटा के भजन “श्याम पिया मोरी रंग दे चुनरिया” उनुकर प्रिय भजन रहे. उनुका रहला पर कवनो चीज के अभाव ना महसूस होई, जोड़ियो बजावे में एक नंबर के. बात के पक्का आ खाँटी मर्द, केहूँ आँखि देखा के ना निकलि जाई. जब गीत-गवनई के माहौल बनी त दिलदारो एक नंबर के. उनुका चलि गइला का बाद त हमार दिले टूटि गइल. हमनी का सामने के लइका आ अतना पहिले…. कुछ दिन का बाद फेरु बइठकी जमे शुरू भइल. अब कन्हैया जी पर मए दार-मदार आ गइल. सहमिलू आ जीवन का हर रंग से भरल-पूरल व्यक्तित्व. महफिल जमावे खातिर जोड़ी के मास्टर त रहबे कइल, हँसावे खातिर अभिनय से नृत्य तक में ना हिचके ई लइका. तनिको आलस ना, लूती नियन फर-फर उड़ेवाली खनहन देंहि. सेवा भाव के धनी त पहिलहूँ रहन, जबसे साधू-संत का संघति में अइले तबसे अउरी विनम्र हो गइले. रामकथा के रसिक रहन, प्रवचन करत रहन, धर्मग्रंथन के अच्छा अध्ययन हो गइल रहे. जगियो करावे लागल रहन. एह सभका बादो हमरा खातिर उनुका आदर आ सनेह में तनिको कमी ना रहे. एकदम भक्त नीयन. ई पितृभक्त सपूत अपना बाबूजी के सदमा बर्दाश्त ना कइलसि आ देखत-देखत में हमनी का सोझा से फुर्र हो गइल. एही काल में चिंताहरन जी, संतोष जी, फणींदर जी बाहर-भीतर निकलि गइल लोग, धीरे-धीरे सभ ज्यादा व्यस्त होखे लागल. एकरा बाद भोजपुरिया गवनई में आवत अवमूल्यन आ नित नया-नया चैनलन के बाढ़ि का चलते चौपाल के भूमिका बदले लागलि. अब ऊ मजा कहाँ बा ? बजरिया टोल के डॉ. शर्मा अभी थम्हले बानी, मदनो मिश्र जी में अब ऊ उत्साह नइखे लउकत, हालाकि अड़ले बानी उहाँका. अपना कई तरह के व्यस्तता में हमरो गइल-आइल आज-काल्हु कम हो गइल बा, एहसे सभके सङेरियो नइखीं पावत.\nपिछला दू साल से त जइसे एकदम बीरान हो गइल बा मन के आङन. नगपुरा में बबन मिश्र जी रहीं. हँसमुख आ परोपकारी व्यक्तित्व कहि दिहला से काम ना चली, हर तरह के विषय पर उहाँके सधल आ मौलिक चिंतन होत रहे. दूर तक के सोचत रहीं, गंभीरो ओइसहीं रहीं बाकिर मिलनसार रहीं. गाँव में उहाँके खाली ईजतिए ना रहे लोकप्रियो रहीं. हमरा साथ-साथ भरत शर्मा आ भगवती प्रसाद द्विवेदी जी से भी उहाँके आत्मीय संबंध रहे. साहित्यकार त ना रहीं उहाँका बाकिर साहित्य-मर्मज्ञ जरूर रहीं. हमरा पर त लरिकाइँए से उहाँके सनेह रहे. शरीर देखिके आ पहिलहीं नियन खिलखिलइला से केहूँ ना कहि सकत रहे कि उहाँका रिटायर हो गइल बानी. जब उहाँके ना रहला के खबर सुनलीं त धक से लागल करेजा में. पिछला साल पड़ोस के ठाकुर जी का साथे भी ऊहे बात. पढ़ाई में जतना तेज, ओतने कर्मठ. पटना के भूमि विकास बैंक में मनेजर रहीं. सभका खातिर समय निकालेवाला, लगातार संघर्ष से शिक्षा, नौकरी आ समाज में एगो बेहतर मुकाम पावेवाला एह व्यक्तित्व से हमहूँ पढ़ले रहीं. बहुत मानत रहीं हमरा के. आदेश मिलल कि रामरक्षा तू पटना आवऽ ना ! घर हम बनवा देबि. एगो बड़हन बल रहे उहाँके हमरा. अब ऊहो बल टूटि गइल. कतना सुनाईं, खाली दरदे परल बा हमरा बखरा में.\nसावन बा हमरा आँख में आके समा गइल.\nआजु एक-एक करके सब याद आ रहल बा. हमरा एगो गजल के मुखड़ा एहू घरी प्रासंगिक लागता –\nजिनिगी में दरद के बा लहबर लगा गइल .\nपुरवइया आ पछिया आजुओ ओसहीं गाँवमें बहतिया, चार बजे भोर में गंगाजी नहाएवाला लोगन के आजुओ रेला लागल रहेला बाकिर ई जानिके बहुत दुख भइल हा कि गाँव में अब दुआरे-दुआरे फगुआ नइखे गवात, देवी-देवता का अस्थाने पर गाइके नेग क लिहल जाता. गीत-गवनई के जमीन हटे हमार गाँव. आजुओ हम सभसे ईहे निहोरा करबि कि –\nहर जुबाँ के गजल गुनगुनावल करीं.


टेंटीहा, लरछूत, आ पराछूत (बतकुच्चन – १२९) – Anjoria\nआजु बतकुच्चन करे बइठनी त धेयान में टेंटीहा, लरछूत, आ पराछूत जइसन शब्द घूमे लागल. कारण कि आजु के माहौल में जेने देखी तेनिए टेंटीहा, लरछूत आ पराछूत लउक जइहें. केहूं इनका के टेंटीहा कही त केहू हुनका के. अब एहसे पहिले कि टेंटीहा, लरछूत, आ पराछूत के मतलब खोजे बतावे चलीं ई जरूरी लागल कि जान लिहल जाव कि स्लैंग का होला.\nविद्वानन के कहना ह कि स्लैंग हर भाषा में मिलेला आ कुछ विद्वान त इहो कहेलें कि स्लैंग भाषा विकास के सीढ़ी होले. आ मजे के बात ई कि खुद स्लैंगे के मतलब बदल गइल बा एह घरी. स्लैंग ड्रग बेचला के कहल जाए लागल बा. स्लैंग ला हिन्दी भा संस्कृत में शब्द खोजे चलीं त एकरा के अविकसित शब्द कहल जा सकेला. जब कवनो ध्वनिसमूह के कवनो मतलब ना निकले त ऊ आवाज भा ध्वनिए भर रह जाला बाकिर जब ओकर मतलब निकले लागेला त ऊ शब्द बन जाला. त ध्वनिसमूह से शब्द बने का बीच का दौर में कुछ ध्वनिसमूह कुछ लोग ला शब्द होला आ अधिका लोग ला स्लैंग. स्लैंग के परिभाषा पढ़े चलनी त मिलल कि अनौपचारिक बातचीत में कवनो शब्द के लगातार बदलत मतलब आ इस्तेमाल के स्लैंग कहल जाला. कुछ स्लैंग बीसियन बरीस से मौजूद बाड़े त कुछ साले छह महीने आपन मतलब बदल लेले भा बिला जाले.\nअपना के ढेर पढ़ल लिखल माने वाला कुछ बेवकूफ लोग स्लैंग के अशिक्षा के उपज बतावेले आ गइल बीतल नवहियन के काम समुझेलें जबकि सच्चाई एकरा से बहुते फरका बा. जइसे कि शुरुए में कहनी कि स्लैंग शब्द विकास के एगो दौर ह. जबले कवनो शब्द सभका इस्तेमाल भा समुझ का दायरा में ना आ जाव तबले ओकरा के स्लैंग, अविकसित शब्द, मानल जाला. बाकिर एह परिभाषा पर त बहुते शब्द स्लैंग मान लिहल जाई काहे कि अधिकतर शब्दन के माने जानेला हमनी के शब्दकोष भा डिक्शनरी के सहायता लिहल करीले. बहुत शब्द समय समय पर गढ़ात रहेला आ गँवे गँवे ओकर इस्तेमाल के दायरा बढ़त जाला आ एक समय ऊ सर्वमान्य शब्द बन जाला. कहल गइल बा कि ई हर शिक्षित आदमी के जवाबदेही होखे के चाहीं कि ऊ भाषा के लगातार विकास में आपन सहयोग देत रहो आ पुरान पड़ल जात शब्दन के नया नया अर्थ निकालत जाव भा जरूरत पड़ला पर ओकरा के गढ़त चल जाव.\nहाल फिलहाल दू गो शब्द स्लैंग से विशेषण भा संज्ञा ले बन जाए का राह पर बाड़ी स. ई शब्द हई सँ फेंकू आ पप्पू. फेंकू भा पप्पू सुनते सभे का दिमाग में खास खास आदमी के चेहरा धेयान में आवे लागल बा. फेंकू आ पप्पू अतना ज्यादा इस्तेमाल में आ गइल बा कि एकरा के स्लैंग ना मान के विशेषण मानल जा सकेला. अब के फेंकू आ के पप्पू के राजनीति में पड़ल हम ना चाहब काहे कि आजु के शुरुआते हम टेंटीहा, लरछूत आ पराछूत से कइले बानी. टेंटीहा माने कि लड़ाकू आ लड़ाकूओ में वइसन लड़ाकू जे बहाना खोज खोज लड़े ला तईयार रहे आ ना मिले तबहियों सामने वाला के मजबूर कर देव लड़े ला. रहल बात लरछूत आ पराछूत के त जब केहू अपना फायदा ला सामने वाला के नुकसान चहुँपवले बिना जोंक का तरह सटल रहे त ओकरा के लरछूत कहल जाला. अइसन चमोकन जे छोड़वले ना छुटे. आ पराछूत जे अपना फायदा ला सामने वाला के नुकसानो करावे के तइयार ओकरा पाछा पड़ल होखे. सोच के देखीं त रउरो अगल बगल कुछ टेंटीहा, लरछूत, पराछूत भेंटा जइहें.\n(२९ सितंबर २०१३)\nशहजादा आ शोहदा (बतकुच्चन – १३०)


आजाद कुमार आ अर्पिता माली का रोमांस – Anjoria\nप्यार दिवानो होखेला आ मस्तानो आ फिल्मी दुनिया में एकर सिलसिला चलते रही\nजी हँ, फ़िल्मी दुनिया में प्यार आ रोमांस के सिलसिला शुरू से चलत आइल बा आ चलत जाई. जल्दिए रिलीज होखे जात भोजपुरी फिलिम ‘इंस्पेक्टर चांदनी‘ में बतौर नायक नायिका अर्पिता माली आ आजाद कुमार के प्यार आ रोमांस देखे लायक होखी. ओम सीरिज मूवीज के बैनर तले बनत एह फिलिम के निर्माता अरुण कुमार अउर ओम कुमार आ निर्देशक रतन राहा हउवें.\nदू गो नायिका वाली एह फिलिम में नायिका लोग के किरदार एगो मिसाल बन जाई. एक तरफ रानी चटर्जी के भरपूर एक्शन बा एह फिलिम में त दोसरा तरफ अर्पिता माली के रोमांस के जलवा. ई दुनु किरदार दर्शकन के बहुते नीक लागे वाला बा. प्यार के मिसाल बनल अभिनेत्री अर्पिता माली अपना किरदार से प्रेमी जोडियन के दिल छू लीहें. उनकर किरदार एकदमे असल लागी. फिलिम के गीतो-संगीत बहुत बढ़िया बनल बा. गीतकार पिंटू गिरी के गीतन के संगीत से सजवले बाड़न दामोदर राव.\nएह फिलिम के लेखक अनिल विश्वकर्मा हउवें आ मुख्य कलाकारन में रानी चटर्जी, आजाद कुमार, अर्पिता माली, बृजेश त्रिपाठी, सपना, सीमा सिंह, प्रिया शर्मा आ दीपक भाटिया वगैरह शामिल बाड़ें. नारी प्रधान एह फिलिम के छायांकन नंदू चौहान, नृत्य निर्देशन कानू मुखर्जी, आ मारधाड़निर्देशन रियाज़ सुल्तान के बा. केन्द्रीय भूमिका में रानी चटर्जी बाड़ी आ शूटिंग गुजरात के राजपिपला में भइल बा.


960 x 854 बिल्ली की देखभाल\nहोशियार बिल्ली नस्लों. क्रीम बिल्ली के बच्चे. सौंदर्य - 960x854 मुफ्त डाउनलोड के लिए वॉलपेपर\nटैग: पालतू जानवर · देशी अमेरिकी बिल्ली · क्रीम बिल्ली के बच्चे · maine coon · नस्ल · शराबी बिल्ली का बच्चा पृष्ठभूमि · बच्चों के लिए दोस्ताना बिल्ली नस्लों · अंगीकरण · सबसे बड़ी घरेलू बिल्ली नस्लों · क्रीम बिल्लियों · महान अपार्टमेंट पालतू जानवर · क्रीम बिल्ली · वंडरफुल · पशु · क्रीम बिल्ली के बच्चे · शराबी बिल्ली पृष्ठभूमि · मेन Coon बिल्ली जानकारी · हर्षित · तस्वीरें · 960 x 854 · 960*854 · 960x854 · वॉलपेपर · 960-854 · 960 * 854 · 960 - 854 · 960/854


Bhojpuri में अश्लील गाना के विकल्प के जरूरत ही काहे पड़ताs? – dnyan pravah\nMay 11, 2021 admin\t0 Comments\tAshleel Gana, Bhojpuri, Bhojpuri Ganda Gana, Bhojpuri Movies, Bhojpuri News, bhojpuri songs, History of Bhojpuri, Vulgar Bhojpuri Songs\nबहुत क्रूर कालखंड से गुजरत बानी जा हमनी के. रोज केहू ना केहू अपना बीच से दुनिया छोड़ के जाता. सभे दहशत में बा. जे बेमार बा, ओकर त आउरो हार्ट बीट बढ़ल रहsता. कब केकर का हो जाई, कुछ नइखे पता. बहुत पहिले हम एगो शेर लिखले रहनी- भावुक हो ई जिनगी त पतझार के पतई ह ई काल्ह रही कहवाँ, केकरा ई खबर बाटे बाकिर इहाँ त बगइचा के बगइचा साफ़ होता. मौत के अइसन तांडव हम त पहिले कबो ना देखले रहनी ह.अइसना में डॉक्टर आ शुभचिंतक लोग कहsता कि सोशल मीडिया से तनी दूर हो जा आ कुछ बढ़िया गाना-बजाना सुनs. भोजपुरी प्रेम के वजह से भोजपुरी गाना खोजsतानी. सर्च में ऊपर से नीचे ले उटपटांगे आइटम लउकता. परिवार आ बाल-बच्चा साथे बा. सर्चो करे में डरे लागsता. कब अश्लील दृश्य आँख का सोझा आ जाय, नइखीं कह सकत. अब पुरनका फिल्म के गाना सुने लागल बानी. उ सब गाना जवना के लेके हमनी के सीना चौड़ा करेनी जा. लेकिन मन में एगो टीस उठsता कि का भोजपुरी गीतन के सम्मान दिआवे खातिर हरमेसा 60 साल पीछे जाए के पड़ी? एगो कहावत बा, ‘बाबा हमार घीव खइलें आ हमार हाथ महकsता’ – कबले बाबा के जमाना वाला गीतन के चोंप पर भोजपुरिया सम्मान के शामियाना तनात रही? आँख में पानी रहे पुरनका लोग के पास\nउहो एगो बेरा रहे कि भोजपुरी फिल्मन में नीमन गीत के बीच खराब गीत खोजलो पर ना मिले आ, एगो इहो बेरा बा कि भोजपुरी फिल्मन में फूहर गीतन के बीच बहुत मुश्किल से एकाध गो नीमन गीत सुने के मिल जाला. गजब के उलट-फेर भइल बा ए चनेसर. ध्यान से देखला पर लागेला कि ओह घरी खराब गाना के विकल्पे ना रहे. काहें ना रहे? एकर जवाब खोजब त पता चली कि 60 के दशक में हिन्दी के फलत-फूलत इंडस्ट्री के समानांतर भोजपुरी सिनेमा के एगो इंडस्ट्री के रूप में खड़ा करे वाला लोग प्रबुद्ध रहे, दूरदर्शी रहे आ सही मायने में सच्चा कलाकार रहे. ओकरा समाज अउरी आवे वाला पीढ़ी खातिर नैतिक जिम्मेदारी के बोध रहे. उ नाजिर साहेब होखीं भा चित्रगुप्त, शैलेन्द्र, एस. एन. त्रिपाठी, लक्ष्मण शहाबादी भा अंजान होखीं, तबे आजुओ एक एक गाना लोगन के जुबान आ स्मृति में बा. नयका दौर के सोच आ शब्द-संयोजन त देखीं एकरा उलट भोजपुरी गीत-संगीत के चूल्हे-भाड़ में झोंके वाला अब के गायक-गीतकार-संगीतकार के शब्द संयोजन आ सोच देखीं. भतार, मेहर, सेज, चोली, लहंगा, ढोंढ़ी, सुहागरात, पलंग, बेडरूम में अउँजिया के भोजपुरी हाँफ रहल बा. गीत-संगीत के संसरी काहें टँगाइल बा, जदि एकर कारण खोजे जाएम त पता लागी कि ई त जवन एह बेरा गीत-संगीत के मठाधीश बनल बाड़ें उ सभ अश्लील कंटेन्ट के सड़ल-बजबजात एल्बम के दुनिया से भोजपुरी सिनेमा में आइल बाड़ें. सभे जानत बा कि भोजपुरी फिल्मन के निर्माण दू बेर ठप्प पड़ल. नब्बे के दशक में लगभग बंद रहे आ ई तीसरा दौर ह जवन पिछला दू दशक से चल रहल बा. त ठप्प पड़ल समय में अश्लील कंटेंट के छिंटाइल बिया अब बरगद बन गइल बा. यूट्यूब क्रांति के बाद त ई काम अउरी आसान हो गइल. कवनो रोक-टोक नइखे. जेकरा जवन मन तवन गावsता. भोजपुरिये वाला लोग भोजपुरी के नाश कइल जब तिसरका दौर चालू भइल त टेक्नीशियन त दोसरा भाषा के फिल्म इंडस्ट्री से अइलें लेकिन कलाकार में ज्यादातर एल्बम इंडस्ट्री के लोग सक्रिय हो गइल. जब पूरा एल्बम इंडस्ट्री एने शिफ्ट भइल त उ आपन उहे मानसिकता लेके आइल कि भईया फिल्म बनावे के बा आ रुपिया कमाए के बा त सब जायज बा. नया-नया रिकार्ड कंपनी खुलली सन आ ज्यादा से ज्यादा सेन्सेशन पैदा करे, रुपया कमाए के अंधा दौड़ चालू भइल त भोजपुरी सिनेमा आ गीत-संगीत के मर्यादा, नैतिकता अउरी दूरदर्शिता तेल बेचे चल गइल. भोजपुरी सिनेमा पर फूहड़ गाना गाके हिट भइल लोग के धीरे धीरे कब्जा जमे लागल आ ओइसने फिल्म, अल्बम के गीत-संगीत बने लागल. भोथरो गड़ासी अपने इओर खिंचेला. अइसने नाच आ आरकेसटा खातिर कैसेट निकाले वाला गायक गीतकार संगीतकार के मौका मिले लागल आ एगो ट्रेंड सेट हो गइल कि भाई फूहड़ गइबs तबे चलबs आ तबे फिलिम में हीरो भी बनबs, तबे गाना लिखहूँ के मिली, बनावहूँ के मिली आ गावहूँ के. एगो सीधा नियम बा कि मांग आपूर्ति के नियंत्रित करेला. नयका पीढ़ी के कलाकार भी एही तर्ज पर कैसेट से डिजिटल होत भोजपुरिया सिनेमा अउर एल्बम के क्षितिज पर खुलेआम दिमाग़ी मल-मूत्र त्यागल चालू कर देहलें आ, ई अपना सोना नियर संस्कृति पर सामूहिक अत्याचार अनवरत चलिए रहल बा. का ए चनेसर कहिया ले चली ई अनेत ? एकर हल का बा? ई एगो यक्ष प्रश्न बा, जेकर सभे अपना-अपना बुद्धि-विवेक से उत्तर खोज रहल बा. खूब कपार पिटला के बाद सरकार नया नियम लिआइल बिया कि अश्लील गावे, बनावे आ सुने वाला पर नकेल कसल जाई. देखीं ई केतना कारगर होता ? कुछ लोग गू प ढेला फेंक के आपन नाम चमकावल चाहsता कुछ लोग अश्लील गाना के विरोध खातिर समूह बनवले बा बाकिर ओह विरोध से अश्लील गानवा के प्रचार ढेर होता आ भाई लोग के दोकानो चलsता जवना खातिर दरअसल उ लोग संस्था कायम कइले बा. उ लोग सोशल मीडिया के योद्धा बन के दिन भर गरिया के भी क्रांति लिआ रहल बा. मिला-जुला के सभे लागल बा आ पूरा मनोयोग से लागल बा बाकिर आजुए एगो खबर आइल ह कि फलाना के गाना ‘बंगलिनिया’ एक दिन में 50 लाख व्यूज पा गइल बा. आहि दादा, ई का? हेतना विरोध होता ओकरा बादो मिलियन बिलियन व्यूज जा रहल बा. त देखत के बा? भूत-पिशाच आके व्यूजवा बढ़ावsतारन स का ए चनेसर? बाप रे बाप ! सभे लाठी पीटत बा आ सांप मराते नइखे. तब…एकर का उपाय हो सकेला? का भोजपुरी में फूहड़ गीत गवात रही? हम पूछत बानी कि भोजपुरी में फूहड़ गीतन के विकल्पे काहें बा? काहें ना दर्शक के सामने खाली निमने गीत दिआव, ओही में से कवनो हिट होखी, कवनो औसत आ कवनो फ्लॉप. नीमन गीत से हमार मतलब खाली बोल से ना, बल्कि ओकर सुंदर संगीत, अच्छा गायन आ नीक फिल्मांकन से भी बा. अच्छा गीतकार, संगीतकार, गायक आ अभिनेता के काहें मौका नइखे दियात. अगर ओकरा पीछे ई बहाना बा कि बढ़िया चीज बेचाई ना त फेर ई बताईं कि जब रउआ दर्शक के सामने अच्छा आ अश्लील के दू गो विकल्पे ना रखब त उ एके गो देखी. अइसन त नइखे कि भोजपुरी के दर्शक के दिमाग़ में दिन भर यौनेच्छा ही रहेला, दिन भर उ भतार, मेहर पलंग, ढोंढी आ चोली में लुकाइल रहेला. महाराज, अश्लीलता के ऑप्शन हटा दीं फेर पुरनके टाइम लेखां सब अच्छे चली, ओही में हिट भा फ्लॉप होई. खैर, व्यूज, लाइक, शेयर आ पइसा के गुणा-गणित आ भूलभुलैया में भुलाइल भोजपुरी गीत-संगीत आ सिनेमा के वर्तमान स्थिति पर रफी साहब के गावल गंगा मइया तोहे पियरी चढ़इबो फिल्म के एगो गीत के साथे रउआ के छोड़ जात बानी कि सोनवा के पिंजरा में बंद भईल हाय राम चिरई के जियरा उदास… व्यूज आ कलेक्शन के सोना रूपी पिंजरा में फँसल भोजपुरी गीत संगीत के चिरई के जियरा साँचो उदास बा…आह! ( लेखक मनोज भावुक भोजपुरी साहित्य और सिनेमा के जानकार हैं. )\n← COVID-19: भारत को और मदद मुहैया कराई जाए, अमेरिकी सांसद की बाइडन से अपील\nसमर सिंह और आकांक्षा दुबे का भोजपुरी गाना ‘ककरी भईल बा कमरिया लपक के 2’ मचा रहा है धमाल, वायरल हुआ VIDEO →\nCovid-19 Update: बिहार में कोरोना से 82 लोगों की मौत, 11407 नए मामले आए सामने


बलमा डेरिंगबाज़ के डबिंग पूरा हो गइल – Bhojpuri.co\nJanuary 21, 2018 January 21, 2018 CineBhojpuri\nएस एस सिने वर्ल्ड के बैनर तर बनत फिलिम – बलमा डेरिंगबाज़ – के डबिंग पूरा क लीहल गइल बा. टेक्निकल वर्क का साथही पोस्ट प्रोडक्शन के काम मुंबई के फोएनिक्स ब्रोस स्टूडियो में चेजी से हो रहल बा.\nभोजपुरी सिनेमा में बेहतरीन फिलिमन के निर्माण का कड़ी में एगो नटा सोच ले का बनल एह भोजपुरी फिलिम – बलमा डेरिंगबाज़ – महज मनरंजने ना, देखे वालन के विचारो बदले के काम करी. बेजोड़ कहानी वाली ई फिलिम सरप्राईज भरल होखी. एकर शूटिंग उत्तर प्रदेश के जिला आज़मगढ़ के जहानागंज, शाहपुर, बबुरा, मन्दे, समेदा वगैरह रमणीय जगहन पर करावल गइल बा आ एक्शन, इमोशन, ट्रेजडी, अउर कॉमेडी ड्रामा से भरपूर बा.\nसिनेप्रेमी अपना परिवार का साथे एह साफ सुथर फिलिम के आनन्द ले सकीहें.\nनिर्मात्री सोनालिका कुमारी आ निर्माता शरद पाटिल के एह फिलिम के लेखक आ निर्देशक जावेद हाशमी, संगीतकार के. रत्नेश मिश्रा, गीतकार आज़ाद सिंह, अमिताभ रंजन, धनंजय भट्ट अउर श्याम देहाती, छायांकनकर्ता साहिल जे. अंसारी, नृत्य गुरु संतोष सर्वदर्शी, मारधाड़ मास्टर प्रदीप खड़का, आ संकलनकर्ता सुमित सिंह हउवें,\nखास खास कलाकार हउवें शुभम तिवारी, सोनालिका कुमारी, अयाज़ खान, बालेश्वर सिंह, पंकज चंद्रा, बबलू खान, आरती भार्गवा, नीलम सिंह, परवेज़ हाशमी, स्वीटी सिंह, अमियकर प्रकाश ठाकुर, जावेद हाशमी, मोहम्मद अली, संजय सिंह, पवन कुमार, श्वेता तिवारी, दिव्या शर्मा, आ बेबी सिंह वगैरह. आइटम सांग त्रिशा खान के बा.\nPrevious दीवाना2का बाद फेरु लउकल रिषभ कश्यप गोलू के जलवा\nNext बिहार में रिलीज से पहले फाड़े गए फिल्‍म ‘पाकिस्‍तान में जयश्रीराम’ के पोस्‍टर


कंप्यूटर वर्म - विकिपीडिया\nकंप्यूटर वर्म (अंगरेजी: Computer worm) एगो एकाकी (स्टैंडअलोन) मैलवेयर कंप्यूटर प्रोग्राम होला जे अपना के रिप्लीकेट करे ला आ दुसरे कंप्यूटर सभ में फइले ला। बहुधा ई अपना के फइलावे खातिर कंप्यूटर नेटवर्क के इस्तमाल करे ला आ टार्गेट कंप्यूटर सभ के सुरक्षा में खामी के फायदा उठा के उन्हन में घुस जाला। एह नया कंप्यूटर में घुस के उहाँ ई वर्म होस्ट के रूप में अस्थापित हो जाला आ उहाँ से अउरी कंप्यूटर सभ के स्कैन करे ला आ उन्हनों के इन्फेक्ट करे के कोसिस करे ला। अइसहीं ई बिस्तार आ फइलाव के काम चालू रहे ला।\nब्लास्टर नाँव के कंप्यूटर वर्म के हेक्स डंप; एह में माइक्रोसॉफ्ट के सीईओ बिल गेट्स खातिर मैसेज लिखल गइल बा।\nकंप्यूटर वर्म सभ अपना के नकल अस्थापित करे (रिप्लिकेट करे) खाती रिकर्सिव तरीका इस्तमाल करें लें जेह में अपना के कॉपी करे खाती इनहन के कौनों दुसरे होस्ट प्रोग्राम के जरूरत ना होला। ई आपन फइलाव एक्सपोनेंशियल दर से करे लें आ बहुत कमे टाइम में बहुत सारा कंप्यूटरन में फइल जालें। वर्म सभ से लगभग हमेशा नेटवर्क के कुछ न कुछ नोकसान होला भले ऊ बैंडविड्थ के खर्चा के रूप में होखे (अनचाहा तरीका से डेटा खर्चा होखे) जबकि कंप्यूटर वायरस सभ दुसरे फ़ाइल आ प्रोग्राम सभ में बदलाव क के नोकसान पहुँचावे लें।\nबहुत सारा वर्म अइसनो डिजाइन कइल जालें जे खाली फइले लें आ जवना सिस्टम से हो के गुजरे लें उनहन में कौनों बदलाव ना करे लें। हालाँकि मॉरिस वर्म आ माईडूम वर्म के उदाहरण से ई साबित भइल बा की ई "बिना पे लोड" वाला वर्म भी भारी बाधा आ बिघटन पैदा क सके लें आ नेटवर्क में ट्रैफिक बढ़ा के आ अउरी अनचाहा परिणाम पैदा क के नोकसान क सके लें।\n↑ Barwise, Mike. "What is an internet worm?". BBC. पहुँचतिथी9September 2010.\n↑ Zhang, Changwang; Zhou, Shi; Chain, Benjamin M. (2015-05-15). "Hybrid Epidemics—A Case Study on Computer Worm Conficker". PLOS ONE. 10 (5): e0127478. arXiv:1406.6046. Bibcode:2015PLoSO..1027478Z. doi:10.1371/journal.pone.0127478. ISSN 1932-6203. PMC 4433115. PMID 25978309.\n↑ Marion, Jean-Yves (2012-07-28). "From Turing machines to computer viruses". Philosophical Transactions of the Royal Society A: Mathematical, Physical and Engineering Sciences. 370 (1971): 3319–3339. Bibcode:2012RSPTA.370.3319M. doi:10.1098/rsta.2011.0332. ISSN 1364-503X. PMID 22711861.\n"https://bh.wikipedia.org/w/index.php?title=कंप्यूटर_वर्म&oldid=681169" से लिहल गइल\nLast edited on 31 अक्टूबर 2020, at 03:23\nएह पन्ना पर आखिरी बेर संपादन 31 अक्टूबर 2020 के 03:23 बजे भइल रहल।


October 2012 – Page2– टटका खबर\nप्रशांत नाम के जवना लड़िका के मौत के मामिला ले के मधुबनी में बवाल शुरू भइल, बाद में पुलिस फायरिंग में दू आदमी के मौत हो गइल ऊ लड़िका अपना महबूबा का साथे दिल्ली में मिलल. दुनु मधुबनी से भाग के दिल्ली चहुँपल रहलें आ एगो चाय का दुकान पर मैँथिली में बतियावत सुन एगो\nमधुबनी में भइल पुलिस फायरिंग का विरोध में आजु राजद आ बाकी विपक्षी दल बिहार बंद के गोहार लगवले बाड़ें. जनता के खीसि के आवाज देबे वाला एह बंद के असर देखे लायक होखी. भाजपा के कहना बा कि जनता के एक वर्ग में फेर से जंगल राज के इयाद टटका हो गइल बा आ\nबढ़त बवाल देखि नीतीश रोक दिहलन आपन अधिकार यात्रा\nमधुबनी में पुलिस फायरिंग में दू गो छात्रन के मौत का बाद लगातार बढ़त जनता के खीसि देखि नीतीश कुमार आपन अधिकार यात्रा रोक दिहलन. कहले कि अब पटना में रहि के हालात पर नजर रखीहें. यात्रा के अगिला पड़ाव आरा आ बक्सर मे् होखे वाला रहल. नीतीश सरकार के सहयोगी भाजपो के कहना रहल\nमधुबनी में बवाल जारी बा\nमधुबनी में पुलिस फायरिंग से भड़कल खीस जयनगर, बासोपट्टी लिहले दरभंगा ले पसर गइल बा. जयनगर में थाना पर प्रदर्शन करत भीड़ पर फेरू पुलिस फायरिंग के खबर बा त बासोपट्टी थाना आ ब्लॉक आफिस समेत अनेके गाड़ियन के जरा दिहल लोग. मधुबनी पुलिस फायरिंग दू गो छात्रन के मौत हो गइल रहे. पुलिस फायरिंग\nटिहरी सीट से भाजपा उमीदवार के मिलल निर्णायक बढ़त\nटिहरी लोकसभा सीट पर भइल उपचुनाव के मतगणना में चौदह विधानसभाई इलाकन में से बारह गो के मतगणना के बाद भाजपा के महारानी माला राज्यलक्ष्मी शाह कांग्रेस के साकेत बहुगुणा से अठारह हजार वोट से आगा हो गइल बाड़ी. साकेत बहुगुणा उत्तराखंड के मुख्यमंत्री विजय बहुगुणा के बेटा हउवें आ बाप के खाली कइल सीट\nमुलायमो कहलन माल बनावऽ लोग बाकिर पार्टी बचा के\nसमाजवादी चिंतक राममनोहर लोहिया के ४६वीं पुण्यतिंथि पर बोलत सपा प्रमुख मुलायम सिंह यादव यूपी सरकार के मंत्रियन के सलाह दिहलन कि माल बनावऽ लोग बाकिर पार्टी के इमेज खराब मत होखे एकरो ध्यान राखऽ लोग. कुछ दिन पहिले अइसने सलाह शिवपाल सिंह यादव राज्य के अधिकारियन के दिहले रहलें. हालांकि एह बयान का बाद\nदू दिन से गायब बाड़न गोंडा के सीएमओ\nगोंडा के सीएमओ डा॰ एस॰पी॰सिंह के पता नइखे लागत. उनुकर मोबाड़ल बंद बा. बतावल जात बा कि दू दिन पहिले यूपी के राजस्व राज्य मंत्री विनोद सिंह उनुका के जबरिया रात में आफिस ले गइलें आ अपना कुछ आदमियन के सविदा पर बहाल करवाए खातिर दबाव डललें. हालांकि विनोद सिंह एह बात से साफ इंकार\nएक जमाना रहल जब जेपी जयंती पर उनुका गाँव में नेतवन के मेला लाग जात रहुवे बाकिर अब लोग भुलाए लागल बा जेपी के. इहाँ ले कि कवनो समाजवादी नेता के समय ना मिलल कि सिताबदियारा आ के जेपी के गाँव में उनका के याद कर लीत. हँ जेपी का नाम पर लखनऊ में कुछ\nमुख्यमंत्री के आदेश से लड़िकियन के ओढ़नी उतरवा लिहलसि पुलिस\nअपना विकास यात्रा में जगहे जगह विरोध आ करिया कपड़ा देखवला से नाराज बिहार के मुख्यमंत्री के निर्देश पर पुलिस केहु के करिया कपड़ा पहिरले उनुका सभा मे नइखे आवे देत. इहाँ ले कि छाता तक रोक लिहल जात बा. हद त ई हो गइल बा कि लड़िकियन के करिया ओढ़नीओ उतरवा लिहल जात बा.\nचार हजार के चेक चउवालिस हजार के बना लिहलसि\nछपरा सिविल सर्जन आफिस के कर्मचारी प्रवीण कुमार चार हजार के चेक के चउवालिस हजार के बना के भुगतान उठा लिहलसि. जिलाधिकारी विनय कुमार ओकरा खिलाफ मुकदमा दायर करे के आदेश दिहले बाड़न. एगो दोसरा घटना में डोरीगंज थाना के धरमपुरा गाँव के अमृतेश प्रभाकर आइडीबीआई बैंक में डीपीओ के एगो चेक जमा कइलसि. मैनेजर\nअबकी का दशहरा में वैष्णो देवी दर्शन करे जाए वाला श्रद्धालुअन खातिर रेलवे गोरखपुर से जम्मू खातिर दू गो खास रेलगाड़ी चलाई जवन १५ अक्टूबर से २५ अक्टूबर का बीच चऊदह फेरा करीहे दँ. गोरखपुर से हर सोमार आ बुध का दिने ई गाड़ी दुपहरिया बारह बजि के दस मिनट पर खुलल करीहें सँ. वापसी


फोकटिया लैपटॉप – टटका खबर\nफोकटिया लैपटॉप बाँटे के काम शुरू हो गइल\nआपन चुनावी वादा निभावत उत्तर प्रदेश के सपा सरकार में मुख्यमंत्री अखिलेश यादव आजु लखनऊ में अपना हाथे एकावन गो लैपटॉप बाँट के एह योजना के शुरूआत कर दिहलन. एह लैपटॉपन के सबले बड़का खूबी ई बा कि एह पर उर्दूओ में काम करे के सुविधा बा. आजु कुल दस हजार लैपटॉप बाँटल गइल. कुल


टटका खबर, कवनो खबर छूटे ना. 11 अगस्त, बियफे – टटका खबर\nटटका खबर, कवनो खबर छूटे ना. 11 अगस्त, बियफे\nसंसद के दुनु सदन में बियफे का दिने बढ़िया से काम भइल, प्रश्नकाल आ शून्यकाल त ललबे कइल कुछ विधेयको पारित भइल.\nमुरादाबाद जिला में कर्फ्यू वाला इलाका में हालात सामान्य होत देख बियफे का दिने दू से तीन घंटा के ढील दिहल गइल. शहर के छह गो थाना में कर्फ्यू लागल बा.\nबिहार में सत्तारूढ़ जनता दल (युनाइटेड) से निलम्बित विधान पार्षद शंभु शरण श्रीवास्तव बियफे का दिने बिहार विधान परिषद के सदस्यता से इस्तीफा दे दिहले.\nपरमाणु प्रौद्योगिकी पर देश के गुमराह कइले रहले प्रधानमंत्री : आरोप लगवलसि माकपा.\nनेपाल में कम्युनिस्ट पार्टी के नेतृत्व वाली छह महीना पुरान सरकार गिरे जा रहल बिया. प्रधानमंत्री झलनाथ खनाल शनिवार के अपना पद से इस्तीफा दे दीहे.\nएजबेस्टन टेस्ट : कुक आपन सैकड़ा बनवले, इंग्लैंड पहिला पारी का में 28 रन के बढ़त बनवलसि.\nबिहार के नवादा जिला के कौआकोल बाजार से अपहृत व्यवसायी पप्पू कुमार बियफे का दिने अपहरण करेवालन का चंगुल से निकल भगले आ सकुशल घरे पहुंच गइले. उनुका रिहाई खातिर अपहर्ता 20 लाख रुपिया फिरौती मंगले रहन सँ.\nपटना गाँधी सेतु का बगल में आठ लेन वाला नया पुल बनावे खातिर केन्द्र सरकार सहमति दे दिहलसि. अब ओकरा खातिर जगह खोजलजात बा, एह बीचे पटना के राज्य के दोसरा हिस्सा से जोड़े खातिर हाजीपुर मुजफ्फरपुर, हाजीपुर छपरा फोर लेन सड़क बनावल जात बा त पटना बख्तियापुर आ पटना बक्सर फोर लेन सड़क के निर्माण जल्दिये शुरू होई. पटना गया फोर लेन सड़क के निविदा जारी होखे वाला बा.\nकेन्द्र सरकार तय कइले बिया कि पटना एम्स में अगिला साल से पढ़ाई शुरू करवा देबे के बा. फुलवारीशरीफ में एकर निर्माण तेजी से हो रहल बा.\nरेलवे साइबर घोटाला में पूर्व मध्य रेलवे के अठाईस गो कर्मचारियन पर आरोप लगावल गइल बा. एह में से नौ जने पर मेजर चार्जशीट दायर भइल बा.\nनक्सली इलाका में बिहार सरकार बुलेट प्रूफ थाना भवन बनवाई. एकरा खातिर पुलिस भवन निर्माण निगम के अस्सी करोड़ रुपिया आवंटित कर दिहल बा.\nकॉलेज डिमानस्ट्रेटर लोग के पटना उच्च न्यायालय शिक्षक मान के वेतन भुगतान करे के आदेश दिहले बा आ जब ले भुगतान ना होई तब ले विश्वविद्यालयन के कुलपति आ कुलसचिव लोग के वेतन लिहला पर रोक लगा दिहल बा.\nसिवान के एगो अदालत साल १९८६ में भइल एगो हत्या का मुकदमा में तीन जने, प्रभुनाथ, ललन आ बीरेन्द्र चौधरी, के उमिर कैद के सजा सुनवले बा. ओह लोग पर पाँच पाँच हजार रुपिया जुर्मानो लगावल गइल बा.\nबिहार का सुपौल जिले के रतनपुरा थाना इलाका में बियफे के भिनुसार में बिजली के तार टूट के गिरला से दू आदमी के मौत हो गइल बा.\nबिहार के नालंदा जिला के नूरसराय थाना इलाका में पुलिस एगो घर पर छापा मारके नकली गुटखा बनावे के कारखाना चलावत तीन जने के गिरफ्तार कर लिहलसि.\nयूपी सरकार तय कइले बिया कि जेल में बन्द कैदियन के मेहनताना सीधे ओह लोग का बैंक खाता में भेज दिहल जाई. पहिले ई धन कारागार अधीक्षक का लगे जमा रहत रहे.\nइंसेफलाइटिस के दू गो नया रोगियन के काल्हु गोरखपुर मेडिकल कॉलेज अस्पताल में मौत हो गइल. एह साल एह बेमारी से मरे वालन के गिनिती एक सौ अड़सठ हो गइल बा.\nकाल्हु मानसून के बरसत रहला का बावजूद कई जगहा घाघरा सरयू आ शारदा नदी के पानी घटे लागल बा. हालांकि बलिया में गंगा खतरा के निशान से उपर बहत बाड़ी.\nउत्तर प्रदेश के रमाबाई नगर में सेना में काम करे वाला एगो जवान के अपना पत्नी अउर दू गो लड़िकन के जिंदा जलाके मार डाले का आरोप में गिरफ्तार कर लिहल गइल बा.\nउत्तर प्रदेश के मुरादाबाद जिले में आजुओ कर्फ्यू जारी बा हालांकि कवनो ताजा हिंसा के खबर नइखे. झगड़ा काँवड़ियन के रास्ता रोके से शुरू भइल रहे. छह गो थाना के इलाका में कर्फ्यू लागल बा आ अबले 50 लोग के गिरफ्तार कइल गइल बा.\nइटावा के एगो अदालत चंबल घाटी के दस्यु सरगना रहल रामआसरे तिवारी उर्फ फक्कड़ गुरु आ कुसमा नाइन समेत पांच गो डकैतन के उनिर कैद के सजा सुनवलसि. ओह लोग पर हत्या आ अपहण के जुर्म साबित भइल बा.\nसैन्य अधिकारी रहल महिलन के याचिका पर सर्वोच्च न्यायालय केंद्र सरकार के नोटिस भेजले बा. ऊ लोग दिल्ली उच्च न्यायालय का आदेश का मुताबिक अपना के फेर से बहाल करवावल चाहत बाड़ी.\nकेंद्रीय महिला अउर बाल विकास मंत्री कृष्णा तीरथ एह बात के सकरले बाड़ी कि दिल्ली समेत देश के हर शहर में सुधार गृह में राखल लड़िकन का साथे ‘अत्याचार’ होखेला.\nगुजरात पुलिस के वरिष्ठ अधिकारी राहुल शर्मा जरूरी सूचना देबे से इंकार करे खातिर राज्य सरकार का खिलाफ बियफे का दिने उच्च न्यायालय के शरण में गइले.\nकर्नाटक के मुख्यमंत्री डी.वी. सदानंद गौड़ा अपना मंत्रिपरिषद में पांच गो अउरी मंत्रियन के शामिल कर लिहले. अब मंत्रियन के संख्या 27 हो गइल.\nबियफे का दिने कांग्रेस कहलसि कि नियंत्रक एवं महालेखा परीक्षक (सीएजी) के काम सिर्फ सरकारी खर्च के अंकेक्षण कइल होला. एह बाति के आलोचना करत भाजपा कहले बिया कि कांग्रेस के आदत हो गइल बा ओकर कमजोरी उजागर करे वालन पर हमला बोलल.\nकेंद्रीय दूरसंचार मंत्री रहल ए. राजा बियफे का दिने अदालत में कहले कि सीबीआई का लगे ई तय करे के अधिकार नइखे कि स्पेक्ट्रम के आवंटन होखे कि नीलामी.\nकेंद्रीय जांच ब्यूरो का लगे 1200 कर्मचारियन के कमी का बावजूद ऊ प्रभावशाली तरीका से अपना लगे मौजूद मानव संसाधन के इस्तेमाल करत बहुते मामिला के तेजी से जाँच करत बिया.\nदेश में इंजीनियरन के सर्वोच्च संगठन ‘इंजीनियर्स काउंसिल ऑफ इंडिया’ (ईसीआई) के कहना बा कि राष्ट्रमण्डल खेल परियोजना में गड़बड़ियन खातिर इंजीनियरन के बलि के बकरा बनावलजा रहल बा.\nतेलंगाना क्षेत्र के सरकारी कर्मचारी अलग तेलंगाना राज्य गठन खातिर आ अपना सेवा सम्बंधी मुद्दन के लेके 17 अगस्त से अनिश्चितकालीन हड़ताल पर जाये वाला बाड़न आ एह बारे में बतियावे खातिर सरकार के बोलहटा नकार दिहले.\nसूचना का अधिकार (आरटीआई) का तहत लोग के समय पर सूचना ना दिहला खातिर पिछला चार साल में केंद्रीय लोक सूचना अधिकारियन से 44.23 लाख रुपिया जुर्माना वसूलल गइल बा.\nजम्मू कश्मीर के कठुआ इलाका में बियफे का दिने एगो बस बाढ़ में फँस गइल जवना में कम से कम छह लोग के जान चल गइल.\nराष्ट्रपति प्रतिभा पाटिल प्रधानमंत्री रहत राजीव गांधी के हत्या खातिर फांसी के सजा पवले तीनो दोषियन के दया याचिका खारिज कर दिहली.\nमध्य प्रदेश का राजधानी भोपाल में सावन उत्सव पर आयोजित कार्यक्रम में मुख्यमंत्री शिवराज सिंह चौहान के पत्नी साधना सिंह, प्रदेश सरकार के महिला मंत्री रंजना बघेल आ भारतीय जनता पार्टी (भाजपा) के महिला नेत्री लोग समेत बहुते महिला जम के नचली आ गीतन पर ठुमका लगवली.\nकेंद्रीय जांच ब्यूरो (सीबीआई) कहले बिया कि झारखण्ड के पूर्व स्वास्थ्य मंत्री आ दू गो पूर्व स्वास्थ्य सचिव के राष्ट्रीय ग्रामीण स्वास्थ्य मिशन (एनआरएचएम) घोटाला में एगो निजी कम्पनी से 8.5 करोड़ रुपिया के घूस मिलल रहे.\nगांधीवादी सामाजिक कार्यकर्ता अन्ना हजारे भठियरपन का खिलाफ 16 अगस्त से प्रस्तावित अपना अनिश्चितकालीन अनशन के समर्थन में लोग से ओकरा एक दिन पहिले 15 अगस्त के एक घंटा खातिर अपना घर के बत्ती बुता देबे के कहले बाड़न.\nबियफे का दिने राज्यसभा में सिक्कों अउर टकसाल से जुड़ल चार गो कानूनन के एक में मिलावत एगो सिक्का-निर्माण विधेयक, 2009 ध्वनि मत से पारित कर दिहल गइल. अब सिक्का गलावे भा ओकर नकल कइला पर कड़ा दण्ड देबे के नियम बन गइल बा.\nजम्मू कश्मीर पुलिस बियफे का दिने अलगाववादियन के आंदोलन पर प्रतिबंध लगावत डेमोक्रेटिक फ्रीडम पार्टी के नेता शब्बीर शाह के गिरफ्तार कर लिहलसि, बाकिर मीरवाइज उमर फारूक के एगो सेमिनार में शामिल होखे के इजाजत दे दिहलसि.\nमध्य प्रदेश का राजधानी भोपाल के इतवारा इलाके में दू गुट का बीचे भइलमारपीट में कई जने घवाहिल हो घइले. इलाका में तनाव देखत बड़हन संख्या में पुलिस लगावल गइल बा.\nकांग्रेस सर्वोच्च न्यायालय से एह बाति के गंभीरता से लेबे के कहले बिया कि गुजरात सरकार भारतीय पुलिस सेवा के वरिष्ठ अधिकारी संजीव भट्ट आ एगो अउरी वरिष्ठ पुलिस अधिकारी राहुल शर्मा का खिलाफ गलत कार्रवाई कइले बिया.\nकेंद्र सरकार हत्या का मामिला में दोषी पावल गइल 80 साल के बूढ़ एगो पाकिस्तानी डॉक्टर खलील चिश्ती से जुड़ल जानकारी राजस्थान सरकार से मंगले बिया. खलील चिश्ती पिछला चार साल से अजमेर जेल में उमिर कैद के सजा काटत बा.\nकई मुद्दा पर लगातार कई दिनों तक संसद के कार्यवाही बाधित रहला का बाद आजु बियफे का दिने दुनु सदन में कामकाज शान्ति से चलल.\nकेंद्रीय जेल भोपाल में रक्षा-बंधन का मौके पर कैदियन से उहे महिला परिजन भेंट कर पइहें जिनकर उमिर 15 साल से बेसी होई.\nपानी के किल्लत कहीं भा कुछ अउर, बुन्देलखण्ड के लोग अब पानी से बेसी शराब पिये लागल बा. जल संस्थान आ आबकारी विभाग के आंकड़न से त इहे बुझात बा.\nवाईएसआर कांग्रेस पार्टी के अध्यक्ष वाई.एस. जगनमोहन रेड्डी के कथित अवैध सम्पत्ति के जाँच सीबीआई से करावे के आंध्र प्रदेश उच्च न्यायालय के आदेश का बाद जगन कहले कि कांग्रेस बदला के भावना से काम करत बिया.\nअन्ना हजारे बुध का दिने संसदीय समिति से कहे कि समिति हाल में पेश लोक पाल विधेयक का जगहा एगो सख्त भ्रष्टाचार निरोधी विधेयक पेश करे के सरकार से अनुशंसा करे ना त ऊ 16 अगस्त से आपन अनिश्चितकालीन आमरण अनशन शुरू कर दीहें.\nभारत आ अमेरिका का बीच 2004 से 2011 तक कुल 37,181 करोड़ रुपये के रक्षा सौदे होखला के जानकारी काल्हु रक्षा मंत्री ए.के. एंटनी राज्यसभा में दिहले.\nसरकार के कहना बा कि एयर इंडिया के 13 गो विदेशी कार्यालय बंद कर दिहला से हर साल 5.28 करोड़ रुपिया बाचे के सम्भावना बा.\nसरकार के कहना बा कि प्रस्तावित राष्ट्रीय खाद्य सुरक्षा विधेयक से देश के हर आदमी के सही दाम पर अनाज मिले के सुविधा होखी. बाकिर कुछ सामाजिक कार्यकर्ता यह दावा के खारिज करत कहत बाड़े कि विधेयक में जिम्मेदारी ठीक तरह से तय नइखे कइल गइल.\nकर्नाटक के मुख्यमंत्री डी.वी. सदानंद गौड़ा काल्हु बुध के साफ कह दिहलन कि कर्नाटक में ना त केहू उप मुख्यमंत्री बनावल जाई ना ही रेड्डी भअईयन के मंत्री बनावल जाई.\nप्रतिबंधित संगठन युनाइटेड लिबरेशन फ्रंट ऑफ असम में दू फाँक साफे झलकत बा. अरविंद राजखोवा के गुट सरकार से बतियावे में लागल बा त उल्फा के फरार कमांडर-इन-चीफ परेश बरुआ एकर विरोध करत बाड़न.\nमध्य प्रदेश में होखत बरखा से शिवना नदी के जल स्तर बढ़ गइल बा आ पशुपतिनाथ मंदिर नदी का पानी में घेरा गइल बा. मूर्तिओ करीब आधा डूब गइल बा. एह चलते श्रद्धालुअन के मंदिर में नइखे जाये दिहल जात.\nमध्य प्रदेश सरकार में मुख्यमंत्री शिवराज सिंह चौहान का बाद सबले ताकतवर कहाये वाला उद्योग मंत्री कैलाश विजयवर्गीय अपना के शोले के ठाकुर माने लागल बाड़े जेकर हाथ काट दिहल गइल होखे. आपन दर्द ऊ बुध का दिने इंदौर में एगो कार्यक्रम में जाहिर कइले.\nराखी का दिने दिल्ली मेट्रो रेल कारपोरेशन मेट्रो रेलगाड़ियन के 200 अतिरिक्त फेरा लगावे के घोषणा कइले बा.\nभारत सरकार के कहना बा कि ओकरा लगे एह बात के खुफिया सूचना बा कि आतंकवादी संगठन अलकायदा आ ओकर कमांडर इलियास कश्मीरी देश पर हमला करे के साजिश बनावत बा.\nराजस्थान का झुंझनु जिला में एगो लड़िकी अपना महतारी पर आरोप लगवले बिया कि ऊ ओकरा के 2.15 लाख रुपिया में एगो आदमी के बेच दिहलसि जे ओकरा साथे कई दिन ले बलात्कार करत रहल.\nब्रिटिश प्रधानमंत्री कैमरन कहले बाड़न कि लंदन दंगा रोके खातिर पुलिस गलत नीति अपनवलसि. दलाई लामा कहले बाड़न कि हिंसा से कवनो समस्या के हल ना निकालल जा सके. लंदन का दंगा में शामिल लोग के जब अदालत में पेश कइल गइल त ओहमें हर वर्ग के लोग रहले. केहू करोड़पति के बेटी रहल, त केहू पोस्टमैन, आ कुछ लोग त प्रतिष्ठित व्यवसायी रहल. एह बीच ओहिजा दंगा रोके के कोशिश करत एगो निगरानी दस्ता के पुलिसे भिड़ंत हो गइल.\nकनाडा में भारतीय मूल के कर्ण गुप्ता के इंफॉर्मेशन टेक्नोलॉजी एसोसिएशन ऑफ कनाडा (आईटीएसी) के अध्यक्ष आ सीईओ बनावल गइल बा.\nदिन पर दिन खराब होत सीरिया के हालत देखत भारत, ब्राजील आ दक्षिण अफ्रीका ओहिजा राजनीतिक सुधार तेज करे खातिर दमिश्क पर दबाव बनवले बा लोग आ ओहिजा के हिंसा के एगो विश्वसनीय न्यायिक जांच करावे के कहले बा लोग.\nअमेरिकी वैज्ञानिक एगो अइसन साफ्टवेयर बनवले बाड़न जवना का सहारे प्रतिबंधित वेबसाइट खोलल जा सकेला. एह साफ्टवेयर का बाद इंटरनेट सेंसरशिप बेकार हो जाई.\nपिछला महीना भइल एगो दुर्घटना का बाद चीन में बुलेट रेलगाड़ियन के रफ्तार कम कर दिहल गइल बा.\nभारत पाकिस्तान से फांसी की सजा पवले अपना नागरिक सरबजीत सिंह के मानवीय आधार पर रिहा करे के माग कइले बा,\nआजु पाकिस्तान का पेशावर शहर भइल बम विस्फोट से पांच गो पुलिसवालन समेत छह लोग के मौत हो गइल आ 28 लोग घवाहिल हो गइल.\nपाकिस्तान के राष्ट्रपति आसिफ अली जरदारी के सरकार ओहिजा के अल्पसंख्यकन के समान अधिकार सुनिश्चित करावे का संकल्प पर कायम बिया. कहले राष्ट्रपति आसिफ अली जरदारी.\nलीबिया के शासक मुअम्मार गद्दाफी के बेटा खामिस गद्दाफी के काल्हु ओहिजा के सरकारी टेलीविजन पर देखल गइल. उनुका बारे में कहल जात रहे कि ऊ मरा गइल बाड़न.\nप्रमुख वाहन निर्माता कम्पनी टाटा मोटर्स के पहिला तिमाही में शुद्ध लाभ 401.2 करोड़ रुपिया रहल जवन पिछला साल का मुकाबिले करीब पाँच करोड़ बेसी रहल.\nदेश के खाद्य महंगाई दर 30 जुलाई के खतम भइल हफ्ता में 9.9 फीसदी दर्ज कइल गइल जवन ओकरा पिछला हफ्ता 8.04 फीसदी रहल.\nरिलायंस पावर के संचालन आय साल के पहिला तिमाही में तिगुना हो गइल आ 541.80 करोड़ रुपिया हो गइल जबकि पिछला साल के पहिला तिमाही में ई 139.33 करोड़ रुपिया रहल.\nवोडाफोन के भारतीय कारोबार में 5.5 फीसदी हिस्सेदारी खरीदे के एलान कइला का बाद अजय पीरामल के कम्पनी पीरामल हेल्थकेयर के शेयरन में आजु तेजी देखे के मिलल.\nचीन के व्यापार अधिशेष, ट्रेड सरप्लस, जुलाई में बढ़के 31.5 अरब डॉलर हो गइल जवन पिछला अढाई साल में सबसे बेसी बा.\nआजुओ देश के शेयर बाजार में गिरावट दर्ज भइल आ सेंसेक्स 71.11 अंक का गिरावट का साथे बन्द भइल.\nएह साल रिलायंस इंफ्रा के पहिला तिमाही के शुद्ध लाभ 8 फीसदी बेसी रहल.\nअमेरिका का बजट घाटा वित्त वर्ष 2011 के पहिला 10 महीना में 11 खरब डॉलर ले चहुँप गइल बा आ ई साल अमेरिकी सरकार खातिर सबले खराब साल हो सकेला.\nशेयर बाजार में बियफहू का दिने गिरावट के रुख देखल गइल. सेंसेक्स 73.90 अंक गिर के खुलल.\nसीबीआई काल्हु 2जी स्पक्ट्रम आवंटन मामले में एस्सार समूह के प्रमोटर आ निदेशक अंशुमान रुइया से पूछताछ कइलसि.\nआरक्षण के राजनीति के शिकार फिल्म आरक्षण के निर्माता प्रकाश झा आखिर तइयार हो गइले कि कुछ दृश्य आ संवाद में फेर बदल कर दिहल जाई. एह बीच यूपी में रोक लगला का बाद पंजाबो सरकार एह फिल्म पर रोक लगा दिहलसि आ बिहारो में रोक लगावे खातिर राजनीति हो रहल बा. ओहिजा राजद के लोग आरक्षण फिल्म पर रोक लगावे के माँग करत नीतीश के पुतला फूंकले.\nलादेन से सम्बंधित फिल्म में व्हाइट हाउस के भूमिका पर सवाल उठवले बाड़न एगो रिपब्लिकन सांसद आ एकर जांच करावे के माँग कइले बाड़न.\nब्रिटेन में भड़कल दंगा से अचंभित बॉलीवु़ड अभिनेता अक्षय कुमार ओहिजा से ‘हाउसफुल-2’ के शूटिंग पूरा कर के लवट अइले.\nबॉलीवुड अभिनेत्री कैटरीना कैफ फिल्म ‘मेरे ब्रदर की दुल्हन’ के आपन सह-कलाकार इमरान खान आ उनुका पत्नी अवंतिका के बीच प्यार से होके आपन पहिलका फिल्म बनावे के फैसला कइले बाड़ी.\nस्पाइस गर्ल्स बैंड के गायिका रहल मेल सी के कहना बा कि गायिका रिहाना अपना जवान प्रशंसकन का सोझा स्टेज पर बहुते भड़काऊ नाच करेली आ उनुकर वीडियउवो आपत्तिजनक होला.\nपिछला महीना होटल में मरल पावल गइल दिवंगत गायिका एमी वाइनहाउस के प्रेमी रहल ब्लेक फील्डर सिविल उनुका बारे में किताब लिखे जात बाड़न\nहिन्दी फिल्म चितकबरे के निर्माता भोजपुरी सिनेमा के सुपर स्टार रवि किशन से माफी मँगले. फिल्म का एगो दृश्य में इलाहाबाद से आइल एगोसीधा साधा लड़िका के होस्टल में कुछ बिगड़ैल कपड़ा फाड़ देत बाड़े आ ओकरा के लंगटे कर देत बाड़े. ई किरदार फिल्म में रविकिशन कइले बाड़न आ शर्त रहे कि एह दृश्य के सार्वजनिक ना कइल जाई. बाकिर पिछला दिने निर्माता ओह दृश्य के तस्वीर जारी कर दिहले जवन कि कुछ जगहा प्रकाशितो भइल बा. नाराज रविकिशन एकरा खातिर कानूनी कार्रवाई के बात कहलन त निर्माता सुनीत अरोड़ा रविकिशन से माफी माँग लिहले. चितकबरे २६ अगस्त के रिलीज हो रहल बा.\nगायक सिमोन कॉवेल अमेरिका में रिएलिटी शोज से कमाई करे में सबले आगे बाड़न. बतावल जात बा कि रिएलिटी शो ‘द एक्स फैक्टर’ से ऊ हर सत्र में 7.5 करोड़ डॉलर कमइले.\nबॉलीवुड के महानायक अमिताभ बच्चन के कहना बा कि आधुनिक संचार माध्यमन का चलते लिखल आ बोलल जाये वाली हिंदी अशुद्ध होखल जात बिया. अमिताभ अपना पिता हरिवंशराय बच्चन के कवितन के एगो संग्रहालय बनवा के साहित्य के सुंदरता संवारे के कोशिश करीहे.\nअभिनेत्री अउर गायिका जेनिफर लोपेज लोकप्रिय टेलीविजन रियलिटी शो ‘अमेरिकन आयडल’ के 11वां सत्र में फेर जज के भूमिका में रहीहे.\nफिल्म निर्माता पंकज कपूर के फिल्म ‘मौसम’ से अपना फिल्मी पारी शुरु करे जा रहल बॉलीवुड के नवोदित अभिनेता अंकित मोहन के कहना बा कि उनुका प्रतिस्पर्धा से कवनो डर नइखे आ ऊ आपन पहिचान खुद बनावल चाहत बाड़े.\nभोजपुरी अभिनेता निर्देशक आ निर्माता चन्दन सिंह के काल्हु बुध का दिने 45 साल का उमिर में राँची के अपोलो अस्पताल में मौत हो गइल. चन्दन सिहं भोजपुरी फिलिम रामपुर के लक्ष्मण के निर्देशन कइले\nउत्तर प्रदेश सरकार बुध का देर रात फिल्म निर्माता प्रकाश झा के फिल्म ‘आरक्षण’ पर राज्य में दिखवला पर रोक दिहलसि काहे कि ओकरा लागत बा कि फिल्म के कुछ संवाद आ दृश्य से राज्त में हिंसा पसर सकेले. आउ गो अफसरन के समिति एह बात के सिफारिश कइलसि कि फिल्म आरक्षण पर दू महीना ले प्रतिबन्ध लगा दिहल जाव.\nअंतर्राष्ट्रीय शतरंज महासंघ (फिडे) भारत के खुश करे खातिर अगिला विश्व शतरंज मुकाबला-2013 चेन्नई में करावे के प्रस्ताव रखले बा.\nभारत के अमनदीप सिंह (49 किलोग्राम) दक्षिण कोरिया के शहर इंचियोन में होत 2011 एएसबीसी एशियाई कनफेडरेशन मुक्केबाजी चैम्पियनशिप का फाइनल में पहुंच गइले.\nब्रिटेन के कई शहरन में पिछला पांच दिन से जारी दंगा का चलते शनिचर के होखे वाला इंग्लिश प्रीमियर लीग मुकाबला टार दिहल गइल बा.\nएजबेस्टन टेस्ट : कप्तान एंड्रयू स्ट्रॉस (87) के अमित मिश्रा बोल्ड कइले. एकरा पहिले दुनु सलामी बल्लेबाज आपन पचासा लगा के इंगलैण्ड टीम के मजबूत स्थिति में चहुँपा दिहले. आजु दुसरका दिने मैदान गील रहल का चलते खेल एक घंटा देरी से शुरू भइल. एह बीच भारतीय क्रिकेट टीम के कोच डंकन फ्लेचर कहले बाड़न कि तीनो मैच में मिलल लगातार स्विंग, सीम आ उछाल से ऊ हैरान बाड़े.\nवेम्बले ओलम्पिक एरेना में चलत विश्व बैडमिंटन चैम्पियनशिप में आजु भारत के दिन खराब रहल. ज्वाला गुट्टा आ वी. दीजू के हार से मिश्रित युगल में ओकर उम्मीद खतम हो गइल. सर्वोच्च वरीयता वाला खिलाड़ी मलेशिया के चोंग वेई ली पुरुषन के एकल वर्ग के क्वार्टर फाइनल में पहुंच गइल बाड़े.\nरोजर्स कप : भारत के रोहन बोपन्ना आ उनुकर पाकिस्तानी जोड़ीदार अहसाम उल हक कुरैशी के युगल जोड़ी रोजर्स कप टेनिस टूर्नामेंट के क्वार्टर फाइनल में पहुंच गइले बाकिर भारत के सानिया मिर्जा आ उनुकर रूसी जोड़ीदार एलेना वेस्नीना हार गइल लोग.\nविश्व के दूसरका वरीयता वाला पुरुष टेनिस खिलाड़ी स्पेन के राफेल नडाल मांट्रियल मास्टर्स के पहिलके दौर में हार गइलन.\nआस्ट्रेलिया के तेज गेंदबाज शॉन टेट प्रो-ट्वेंटी 20 लीग खातिर डरबन के क्रिकेट क्लब डाल्फिन्स के साथे करार कइले बाड़न.\nपाकिस्तान क्रिकेट बोर्ड (पीसीबी) के भरोसा बा कि संयुक्त अरब अमीरात (यूएई) में श्रीलंका का साथ होखे वाली ‘घरेलू’ श्रृंखला हो के रही.\nअंतर्राष्ट्रीय क्रिकेट परिषद (आईसीसी) अगिला साल 2012 में आस्ट्रेलिया में होखे जा रहल अंडर-19 विश्व कप खातिर भारत के ग्रुप ‘सी’ में वेस्टइंडीज, जिम्बाब्वे अउर पापुआ न्यू गिनी का साथे रखले बा.\nइंग्लिश क्रिकेट टीम के तेज गेंदबाज टिम ब्रेस्नन खुश बाड़े कि उनुकर टीम भारतीय टीम पर मनोवैज्ञानिक जीत ले लिहले बिया आ ओह लोग पर हावी हो गइल बिया.\nइटली के प्रधानमंत्री सिल्वियो बर्लुस्कोनी के बेटी बारबारा ब्राजील के फुटबाल खिलाड़ी आ आपन पुरुष मित्र एलेक्जेंडर पेटो से प्यार करे लागल बाड़ी.\nतेज गेंदबाज मिशेल जानसन के घातक गेंदबाजी आ शेन वॉटसन, रिकी पोंटिंग अउर कप्तान माइकल क्लार्क के बढ़िया बल्लेबाजी से आस्ट्रेलिया पालेकेले अंतर्राष्ट्रीय क्रिकेट स्टेडियम में बुध का दिने खेलल गइल एकदिना मैच में श्रीलंका के सात विकेट से हरा दिहलसि.\nखबर दिन भर समय समय पर जोड़ात रहेला.\nएजबेस्टन टेस्ट : बिना विकेट गंववले 84 रन बनाके इंग्लैंड मजबूत स्थिति में


"ठोक देब" के बाद यश एंड राज इंटरटेनमेंट के दोसरकी फिलिम "महारानी" – Anjoria\n"ठोक देब" के बाद यश एंड राज इंटरटेनमेंट के दोसरकी फिलिम "महारानी"\nफरवरी 11, 2013\nसिनेमा भोजपुरी के चर्चित बैनर यश एंड राज इंटरटेनमेंट अपना पहिलका फिलिम “ठोक देब” के बाद अब ले के आवे वाला बा “महारानी” के. भोजपुरी फिलिमन के जानल मानल खलनायक बिपिन सिंह एह फिलिम से एगो लेखक बन के सभका सामने अइहें. एह फिलिम के ताना बाना उनुके बुनल ह.\nफिलिम के मुख्य कलाकारन में अक्षरा सिंह, नीलिमा सिंह, नीलम, बिपिन सिंह, आ नवोदित कलाकार सुजीत शामिल बाड़ें.\n‘बिहारी टाईगर’ विनय आनंद के शूटिंग पूरा भइल\nगरदा उड़ावत बाड़ें बालेश्वर सिंह\nOne thought on “"ठोक देब" के बाद यश एंड राज इंटरटेनमेंट के दोसरकी फिलिम "महारानी"”\nफ़रवरी 11, 2013 को 5:55 अपराह्न पर\nmy name is suraj chaurasia,i am from patna.i amagood actor.and good looking.sir give meachance and i will give my best…….


चौखंडी स्तूप के ऊपरी हिस्सा\nIndia में लोकेशन\n25°22′27″N 83°01′25″E / 25.374102°N 83.023658°E / 25.374102; 83.023658निर्देशांक: 25°22′27″N 83°01′25″E / 25.374102°N 83.023658°E / 25.374102; 83.023658\nचौखंडी स्तूप भारतीय राज्य उत्तर प्रदेश के बनारस शहर के नगीचे परसिद्ध बौद्ध तीरथ सारनाथ में एगो बौद्ध स्तूप बा। गुप्त काल (लगभग चउथी-पाँचवी सदी) में बनल ई स्तूप ओह अस्थान के चीन्हा के रूप में बनावल गइल हवे जहाँ गौतम बुद्ध के भेंट पहिला पाँच गो शिष्य लोग से भइल, जिन्हन लोग के ऊ सारनाथ में आपन पहिला उपदेश दिहलें।\nचौखंडी स्तूप के निर्माण, अनुमान अनुसार गुप्त काल में, लगभग पाँचवी सदी में भइल। एकरे ऊपरी हिस्सा में बनल आठ कोन के बुर्जी के बारे में बतावल जाला कि ई राजा टोडरमल के लइका, गोबर्धन द्वारा बनवावल गइल हवे। गोबर्धन अकबर के जमाना में एह इलाका के गवर्नर रहलें आ 1588 में एह बुर्जी के निर्माण करवलें, एह जगह पर लिखल एकठो बिबरन के मोताबिक हुमायूँ के एह जगह आवे के यादगार के रूप में ई बुर्जी बनवावल गइल।\nस्तूप के गेट पर परिचय देवे वाला पाथर पर लिखल बिबरन।\nचौखंडी स्तूप, उत्तर-पुरुब के कोने से देखे पर\nचौखंडी स्तूप, बनारस के ओर से सारनाथ जाए पर, रस्ता में पहिला बौद्ध स्मारक पड़े ला। ई ईंटा क बनल एगो स्तूप हवे जे सारनाथ के मुख्य खोदाई स्थल से दक्खिन में मौजूद बा। चौकोन आकार के ई स्तूप देखे में तीन-तल्ला बुझाला हालाँकि ढह जाए के कारन तीनों मंजिल के बिभेद साफ-साफ ना पता चले ला। उत्तर ओर तीन गो लेवल साफ-साफ़ देखाई पड़े लें आ पूरबी हिस्सा के ओर से इनहन ले चहुँपे वाली सीढ़ीदार रचना भी मौजूद बा। ऊपरी हिस्सा गोलाई लिहले ढूह के आकार में बा जेकरे ऊपर बीचोबीच में आठ कोण के बुर्जी बनल बा।\nस्तूप के चौहद्दी के गेट पर लागल बिबरन के मोताबिक एकर कुल ऊँचाई लगभग 93 फीट बाटे।\nस्तूप के चबुतरा के देवाल\nचबुतरा के देवाल के नजदीकी से लिहल फोटो\n↑ Lonely Planet (1 August 2014). Great Journeys: Travel the World's Most Spectacular Routes. Lonely Planet Publications. पप. 277–. ISBN 978-1-74360-593-6.\n↑ 2.0 2.1 N. S. Ramaswami (December 1971). Indian Monuments. Abhinav Publications. पप. 106–. ISBN 978-0-89684-091-1.\n↑ Aruna Deshpande (1 November 2013). Buddhist India Rediscovered. Jaico Publishing House. पप. 49–. ISBN 978-81-8495-247-6.\nविकिमीडिया कॉमंस पर संबंधित मीडिया Chaukhandi Stupa पर मौजूद बा।\nचौखंडी स्तूप, उत्तर प्रदेश पर्यटन बिभाग के वेबसाइट पर।\n"https://bh.wikipedia.org/w/index.php?title=चौखंडी_स्तूप&oldid=534708" से लिहल गइल\nएह पन्ना पर आखिरी बेर संपादन 18 दिसंबर 2017 के 16:50 बजे भइल रहल।


लइकन के शरीर तऽ बढ़बे करेला दिमाग भी बढ़ेला...शायद एही चलते हमनी के संस्कृति में मनोरंजक तरीका से लइकन के खेले खातिर उत्साहित कइल जाला.\nLast Updated: October 15, 2020, 1:48 PM IST\nआज-काल्ह के लइका सब यूट्यूब पर वीडियो देखे में ब्यस्त रहताड़े लोग. उनका खातिर वर्चुअल दुनिया ही सभ कुछ हो गइल बा. लेकिन गांव-गंवई में अबहु जादातर लइका-बच्चा सब पारंपरिक तरीका से ही खेल खेलेऽला लोग. ठीक ओइसही, जइसे हमनी सब खेलत रहीं जा. लड़काईं में गांव में खेल खेलत खानी कै तरह के गीत गावल जाला. हमनी के इ संस्कृति हऽ अउर खेल खेले के रिवाज बहुते पुराना हऽ. जबसे लइका भा लइकी डेगा-डेगी चले लागेला तबे से कइगो खेल ओहनी के खेलावल जाला. उ लोग जब तनी बड़ हो जाला तऽ अपने से अलग-अलग खेल खेले लागेला. खेल खेलल बहुते जरुरी बा. ओकरा से लइकन के शरीर तऽ बढ़बे करेला दिमाग भी बढ़ेला...\nशायद एही चलते हमनी के संस्कृति में मनोरंजक तरीका से लइकन के खेले खातिर उत्साहित कइल जाला. लइकन सभ खेल खेलत खानी ढेरे गीत गावेला. ओह गीतवा के धेयान से सुनला पऽ भा समझला पऽ एगो अलगे दुनिया लउकेला, जेवना में उ लोग अपना घर-परिवार के संगे-संगे अपन समाज अउरी देश-दुनिया के हाल-चाल आ कमी-बेसी पऽ भी बात करेला. अइसने एगो खेल के गीत में पुरानी भीति गिरेके आ नई भीति उठेके बात होला. अगर एह बात के समझलजाव तऽ संकेत रुप में पुरानी भीति के मतलब पुरानी पीढ़ी आ नई भीति के मतलब नई पीढ़ी. एह गीत में एकरा के देखल जाव ---\nघुघुआ माना, उपजे धाना\nपुरानी भीति गिरेली, नई भीति उठेली\nसम्हरिहे बुढ़ियो, बरतन उठइहे......\nखेल के अइसन ढांचा बनल बा कि लइका अउरी लइकी खेलवो खेल लिहें आ संगे-संगे उन्हकर पढ़ाइयो हो जाई. एगो गीत में उ लोग गिनती गिनऽता, एही बहाने गिनतियो इयाद हो जाई आ खेलो हो जाई. एही गीतवा में अंगरेजी सरकार के हटावे के बात तऽ उ लोग करते बा, अपनही सरकार चलावे के बात भी करऽ ताड़ें. उनहुकरा अंगरेजी सरकार पऽ तनिको भरोसा नइखे , देखी एह गीत में ----\nदस, बीस, तीस, चालीस, पचास, साठ, सतर, असी, नब्बे, सौ\nसौ में लागल धागा, चोर निकल कर भागा\nटूटे घर की चिड़िया बोली चांइ, चुंइ, चूस\nमैदान बोला भस\nएक गली में आना-जाना\nदू गली में बम\nअंगरेज साला का करेगा,\nराज करेंगे हम....\nजब बरसात आवेला आ आसमान में करिया बदरी छा जाला, सगरो आन्हार हो जाला, लागेला कि बारिस अब होई कि तब होई, ओह घरी लइका सभ कवनो आंगन-गली भा खलिहान में मस्ती में झूमे लागेला. ओह घरी घर बहरी कवनो समान रखल बा तऽ ओकरा के हटावे के बात करेला लोग. अतने ना, जब खूबे बारिस होखे लागेला, बारिस के चलते जीव नकनका जाला अउर मन उबिया जाला, गांव के लोग परेशान हो जाला तऽ बदरी फाटे खातिर भा बारिस कम होखे खातिर उ लोग खेल खेलेला आ गीत भी गावेला. उ लोग के बिसवास होला कि अइसन कइला से बदरी फाट जाई आ आकास निबदर हो जाई . एगो गीत देखीं ----\nआन्ही, बुनी आवेला, चिरइंया ढोल बजावेले\nबूढ़ी माई हाली - हाली गोंइठा उठावेले\nआन्ही आइल बुनी आइल , फूट गइल लबनिया\nतड़वा धऽध के रोवेले पसिनिया\nगाड़ी तीती लागल जाला , बदरी पाराइल जाला\nचलनी में आंडा , बादल फाटा, बादल फाटा....\nलड़िकाईं में लइका लोग जब खेल खेलला तऽ खूबे मौज मस्ती आ मर- मजाक भी करेला लोग. मरे मजाक में भउजी से धेर तरह के बात करेला लोग आ गीत गावेला लोग. एगो गीत में उ लोग भउजी से बेटा जनमांवे के बात करता लोग. उन्हुकरा लोग के लागता कि जब बेटा होई तऽ उ लोग के साथे खेल खेली. एह गीत में संगे - संगे एगो बुढ़िया माई के खूबे पिनकावता लोग . ई सब लइकाइं के मौज मस्ती हऽ , देखीं एगो गीत में -----\nउ पुआवा काहे के? भउजी के खिआवे के\nउ भउजी काहे के? लाले लाले बेटवा जनमावे के\nउ बेटवा काहे के? गुली डंडा खेले के\nगुली डंडा टूट गइल, बबुआ रुस गइल...........\nए बूढ़ी तू काहां जा ताड़ु ?\nएगो हमरो के दिहऽ\nएगो दोसरा गीत में एगो रोबदार आदमी के आ एगो कमजोर आदमी के बात होखता, संकेत रुप में आपाना से कमजोर के धमकावे के बात होता. हमनी के गांव समाज में अइसन कइगो घटना देखे के मिलेला. हमनी के समाज में बहुत खराब बिचार बा, देखी एह गीत के ----\nमइनी के बाचा चुचुहिया रे\nदुगो जामुन गिराव\nकांचे गिरइबे तऽ मारब रे\nदुगो पाकल गिराव-------.\nएगो दोसरा गीत में अलगे बात बा, एगो महिला के सात गो बेटा बा लोग, उ आपाना के बलवान समझताड़ी, बाकी कवनो कुटिल आदमी उन्हुकरो के ताना मारऽ ता. एह गीत में देखीं ---\nमइनी खाली खइनी,\nबकुलवा खाला पान\nमइनी चलेली उतान\nबकुला मारेला तान\nमारेला तान ........ .\nएकरा से अलग एगो गीत में लइका सब के भीतर जीव जंतु आ पशु-पक्षी खातिर दया आ मोह नजर आवता. उ लोग बहुते दयालु बा. हमनी के भीतर उतना चिंता नइखे, जितना उ लोग के बा. फितिंगी सब के उ लोग पकड़त नइखे, ओकरा के भागे के बात करता लोग. उड़ जाए के बात करता लोग. देखीं एह गीत में........\nहूल फितिंगिया हूल\nतोर जान मारऽता\nपिपरा के पतवा पऽ खून चुवता\nहूल फितिंगिया हूल......\nखेल खेलत खानी कइगो गीत अइसन गावल जाला जेकरा के समझे के जरूरत बा आ ओकरा के लिखे के जरूरत बा. लेकिन, गते-गते अब टेक्नोलॉजी के कारण एह सभ खेल से लइका दूर होत बाड़न जा. हमनी के एह सबके सम्भारे के जरूरत बा. (यह लेख लेखक के न‍िजी विचार हैं.)


बतकुच्चन  – ७७ – Anjoria\nबतकुच्चन  – ७७\nSep 18, 2012 बतकुच्चन\nभोजपुरी के पहिला सुपर गायक बलेसर, बालेश्वर राजभर जिनका के लोग बालेश्वर यादव के गलत नाम से बेसी जानेला, के एगो गीत ओह जमाना में बहुत मशहूर भइल रहे. कटहर के कोआ तू खइलऽ त ई मोटकी मुगरिआ के खाई. पिछला दिने मोटा माल के चरचा ढेर चलल रहे त दिमाग में इहे मोटकी मुगरिआ घूमे लागल रहुवे. कटहर के कोआ बड़ा लजीज लागेला. बाकिर एकरा साथे एगो बड़ मुसीबत होला कि रउरा एकरा के अकेले ना खा सकीं. आम जामुन सेव पपीता अकेले खाइल पचावल जा सकेला बाकिर कटहर ना. एकरा खातिर यार दोस्त लोग, भा पूरा परिवार के जुटावे पड़ी तबे कटहर ओराई आ मिल जुल के पच खप जाई. बाकिर तबो समस्या रहिए जाला कि एह मुगरिआ के का कइल जाव. मुगरिआ बेसवाद चीझु ह. अलगा बाति बा कि एकरो तरकारी बन जाला. बाकिर हमरा मुगरिआ से कवनो मतलब नइखे. हम त बस कोआ तक ले सीमित राखब. खा सकब त खाएब ना खा सकब त बाँट देब. कहल जाला कि कोआ खा के पान ना खाइल जाव. काहे कि पान के पीक से कोआ अउरी फूल जाई आ पेट फाटे लागी. भउजी जवना मोटका माल के चरचा कइली ऊ एह कोआ जस रहल जवना के एगो गोल खा पचा लिहलसि. आ बात ओहिजे रहि गइल रहीत अगर अटरिया पर बइठल कागा काँव काँव ना कर दिहले रहीत. अब मोटा माल खाए वालन के हालत ओह आदमी जस हो गइल बा जे कोआ खा के पान खा लिहले होखे. लेकिन मोटा माल के अनुवाद करे से काहे मना कइली भउजाई से पता ना चलल. कहना रहल कि एकर अनुवाद से ऊ भाव बदल जाई जवन मोटा माल से आवत बा. हालांकि अंगरेजी में फैट मनी पहिले से चलन में बा. हो सकेला कि ऊ ना चाहत होखस कि लोग मोटा माल से फैट मनी ले चहुँपो. दक्खिन भारत के लोग हिंदी कम अंगरेजी बेसी जानेला. हो सकेला कि कर्नाटक बेल्लारी के फैट मनी पर लोग के धेयान चलि जाव. शायद एही से मना कइले होखीहें ऊ कि मोटा माल के हर भाषा में मोटे माल रहे दिहल जाव. बाकिर मुगरिआ त सभका झेले के पड़ी. देर सबेर एकरा बजरीहें के बा. लोकतंत्र के लाठी बेआवाज चलेले आ सबले अधिका तब चलेले जब सामने वाला के एकर तनिको अंदाजा ना रहे. मुगरी आ मुंदरी एके जइसन लागेला. मुगरी छोट हथियार होला जबकि मुंदरी आभूषण. अंगुठी के मुंदरी कहल जाला. मुंदरी से चलत मुद्दई पर धेयान चलि गइल आ याद आइल कि मुद्दई लाख बुरा चाहे तो क्या होता है, वही होता है जो मंजूरे खुदा होता है. मेरे मन कछू अउर है बिधना के कछु अउर. कोयला विभाग सम्हारत पंच प्रधानो के ना लागल होखी कि एह काजल के कोठरी में घुसे वाला के देहे करीखा लगला बिना ना रहे. जे लोग धनबाद झरिया के कोयला खदान वाला इलाका का बारे में जानेला से इहो जानेला कि पूरा झरिया के नीचे जमीन में आग लागल बा आ झरिया बस दिन गिनत बावे. बाकिर झरिया जा के देखीं त पहिला नजर में इहे लागी कि सब कुछ ठीके ठाक बा. वइसही आजु के पंचो लोग के लागत बा शायद कि सबकुछ ठीके ठाक बा जबकि पूरा जमीन धधकत बा. बस एकर ताव उपर आइल बाकी बा. जातजात माफी माँगब कि चाहे अनचाहे बतकुच्चन राजनीतिक हो गइल बा. बाकिर करीं त का? समाज से फरका त बानी ना.\nगृहमंत्री शिन्दे से भोजपुरी प्रतिनिधिमंडल भेंट कइलसि\nOne thought on “बतकुच्चन  – ७७”\nkistu Dicoshta says:\nhahke khusi ba ki hamra aapn bhasa me bat viwad ke ago rasta milal thank you\nLeaveaReply to kistu Dicoshta\tCancel reply


यूपी सरकार के फिरकापरस्ती के आरोप में घेरइला का बाद सुधार के कोशिश – टटका खबर\nमथुरा के जवाहरबाग में भईल बवाल में मारल गइल दू गो पुलिस अधिकारियन ला महज 20 लाख के मुआवजा का एलान का बाद यूपी के सपा सरकार पर चारो तरफ से एगो खास फिरका से प्रेम के आलोचना होखे लागल. खास क के सोशल मीडिया अखिलेश सरकार के अपना निशाना पर ले लिहलसि. प्रतापपुर के बवाल में लराइल मुसलमान अधिकारी के परिवार के 50 लाख रुपिया के मुआलजा आ परिवार के कई आदमी के सरकारी नौकरी दिहले रहलन अखिलेश यादव. इहां ले कि घर में गोहत्या क के गोमांस खाए आ राखे वाला अखलाको को परिवार के 45 लाख रुपिया आ चार गो फ्लैट दिहले रहुवे सपा सरकार. बाकिर जवाहर बाग में मारल गइल दू गो पुलिस अधिकारियन ला महज बीस बीस लाख के मुआवजा के एलान भइल रहे.\nअब चउतरफा फजीहत से घेराइल सरकार एहु लोग ला पचास पचास लाख रुपिया मुआवजा के एलान करे ला मजबूर हो गइल. बाकिर घर वालन के नौकरी देबे का मामला में फिरकावाराना फरक बनले रहि गइल बा.\nओेने पुलिस प्रशासन के दावा आइल बा कि एह बवाल के सरगना रामवृक्ष यादव मौके पर मरा गइल रहे. हालांकि घर वाले जब लाश सकार लीहें तबे एकर पुष्टि हो पाई. रामवृक्ष यादव के राजनीतिक रसूख देखत एहु में कवनो खेल कइल जात होखे त अचरज ना होखे के चाहीं.\nमामिला दबावे का कोशिश में काल्हु मथुरा के सांसद हेमामालिनी के जवाहरबाग ना जाए दीहल गइल.\nTags: जवाहर बाग, फिरकापरस्ती, मथुरा, सपा सरकार


महंगाई की मार, टमाटर 140, आलू 40, दोगुने दाम पर बिक रहे प्याज, लोग परेशान !! – Himachali Khabar\nमहंगाई की मार, टमाटर 140, आलू 40, दोगुने दाम पर बिक रहे प्याज, लोग परेशान !!


Download चदर में हउ नबदर कईलस - देखिये भोजपुरी का नया धमाका सांग - Raja Rakesh Urf Mritunjay | Mp4 3GP HD Download\nचदर में हउ नबदर कईलस - देखिये भोजपुरी का नया धमाका सांग - Raja Rakesh Urf Mritunjay\nचदर में हउ नबदर कईलस - देखिये भोजपुरी का नया धमाका सांग - Raja Rakesh Urf Mritunjay Video Download.Full Video Duration is 03:32 . From Category Bhojpuri Videos 2021 , Mp4 Full Hd Video 1080p 720p Formats Available For Download.\nTitle: चदर में हउ नबदर कईलस - देखिये भोजपुरी का नया धमाका सांग - Raja Rakesh Urf Mritunjay Mp4 3GP HD Download\nDate : 2021-03-29 01:23:57 pm\nTags: चदर में हउ नबदर कईलस - देखिये भोजपुरी का नया धमाका सांग - Raja Rakesh Urf Mritunjay, Bhojpuri Hit Songs,Bhojpuriwave,Bhojpuri Songs,Bhojiwood,Hamar Bhojpuriya,Lokgeet Bhojpuri,Superhit Bhojpuri Songs,चदर में हउ नबदर कईलस - देखिये भोजपुरी का नया धमाका सांग,Chadar Me Hau Nabdar Kailas,चदर में हउ नबदर कईलस,देखिये भोजपुरी का नया धमाका सांग,Raja Rakesh Urf Mritunjay,Raja Rakesh,Chadar Me Hau Nabdar,चदर में हउ नबदर कईलस - देखिये भोजपुरी का नया धमाका सांग - Raja Rakesh Urf Mritunjay,WAVE MUSIC BHOJPURI,WAVE MUSIC\nDisclamer: The files here are hosted on Youtube.com, not on the https://files.mp3ko.com server and we do not upload them on our server. If you think this is an illegal file, please report it to Youtube with the video id DTKI0wT0rV4


सैमसंग गैलेक्सी एस8 - विकिपीडिया\nसैमसंग गैलेक्सी एस8 आ S8+\n21 अप्रैल 2017;3साल पहिले (2017-04-21)\n148.9 मिमी × 68.1 मिमी × 8.0 मिमी (5.86 बाई 2.68 बाई 0.31 इंच)\n159.5 मिमी × 73.4 मिमी × 8.1 मिमी (6.28 बाई 2.89 बाई 0.32 इंच)\nS8: 155 ग्रा (5.5 औंस)\nS8+: 173 ग्रा (6.1 औंस)\nS8: 5.8 इंच (150 मिमी), 225 ppcm (572 ppi)\nS8+: 6.2 इंच (160 मिमी), 208 ppcm (529 ppi)\n12 MP (1.4 µm), f/1.7 aperture, 4K at 30 fps, 1080p at 60 fps, 720p at 240 fps, slow motion at 240 fps\nसैमसंग गैलेक्सी एस8 आ सैमसंग गैलेक्सी एस8+ एंड्रॉइड स्मार्टफोन हवें जिनहन के उत्पादन सैमसंग इलेक्ट्रॉनिक्स के सैमसंग गैलेक्सी एस सिरीज के तहत हो रहल बा। न्यूयार्क में एक ठो मीडिया कार्यक्रम में 29 मार्च 2017 ई फोन पहिले-पहिल देखावल गइल आ ई सैमसंग गैलेक्सी एस7 आ एस7 ऍज के जगह लेई। अमेरिका में ई बिक्री खातिर 21 अप्रैल 2017 से आ यूके में 28 अप्रैल 2017 से बजार में उपलब्ध करावल गइल।\nगैलेक्सी एस7 आ एस7 ऍज के तुलना में एकर हार्डवेयर आ डिजाइन दुनों अपग्रेड कइल गइल बा। एकर स्क्रीन लमछर बा आ आस्पेक्ट रेशियो भी बढ़ावल गइल बाटे। दुनों मॉडल के किनारा गोलाई लिहले बाटे, आँख के पुतरी (आइरिस) पहिचान आ चेहरा पहिचान के सुबिधा दिहल गइल बा। एकरा के माउस आ कीबोर्ड के साथ भी इस्तमाल कइल जा सकत बाटे, रख के कंप्यूटर की नियर।\nएस8 के रिलीज के बाद बढ़ियाँ समीक्षा हासिल भइल बा आ रिलीज के समय एकर डिमांड बहुत हाई रहल। बजार में आवे से पहिले बुक करावे के मामिला में एकर रेकार्डतोड़ दस लाख बुकिंग दक्खिन कोरिया में भइल आ ओभरआल बिक्री गैलेक्सी एस7 के तुलना में 30% ढेर दर्ज कइल गइल। मई महीना में जारी रपट के मोताबिक पचास लाख फोन बेचल जा चुकल बा।\n↑ D., Luis (8 May 2017). "Lots of Snapdragon 835 Galaxy S8 units apparently have UFS 2.0 instead of newer UFS 2.1 memory. Should you care?". PhoneArena. पहुँचतिथी 13 May 2017.\n↑ Smith, Chris (8 May 2017). "Samsung may have lied about how fast the Galaxy S8's storage really is". BGR. Penske Media Corporation. पहुँचतिथी 13 May 2017.\n↑ "Samsung Galaxy S8 Specifications". Samsung. पहुँचतिथी 30 मार्च 2017.\n↑ "See the Samsung Galaxy S7 camera and its blazing fast autofocus in action". PhoneArena. पहुँचतिथी 28 July 2016.\n↑ "Galaxy S8 and Galaxy S8+: The full specs". पहुँचतिथी 30 मार्च 2017.\n↑ "Samsung Galaxy S8 Plus vs iPhone7Plus: which is better?". Techradar. पहुँचतिथी3April 2017.\n"https://bh.wikipedia.org/w/index.php?title=सैमसंग_गैलेक्सी_एस8&oldid=645372" से लिहल गइल\nएह पन्ना पर आखिरी बेर संपादन 28 नवंबर 2018 के 19:48 बजे भइल रहल।


भोजपुरी नाटक "गिरमिटिया भारतवंशी" के मंचन – Anjoria\nभोजपुरी नाटक "गिरमिटिया भारतवंशी" के मंचन\nOct 2, 2013 गिरमिटिया, नाटक\n– ओमप्रकाश अमृतांशु\n“गिरमिटिया” शब्द अंगरेजी के एग्रीमेन्ट शब्द के बिगड़ल रूप हउए. १७ वीं सदी में अंगरेज भारत अइले आ गरीब आदमी एक-एक रोटी के मोहताज हो गइले. १८३४ से गुलामी के शर्त पर करीब ६० हजार भारतीय मजदूरन के लेवनी देश जहाज से फिजी, ब्रिटिश गुयाना, डच गुयाना, ट्रिनीडाड आदि जगहन पे भेजल गइल. एही मजदूरन के, जे एगो एग्रीमेंट का तहत गइल, गिरमिटिया कहल जाला. हर साल दस से पन्द्रह हजार मजदूरन के गिरमिटिया बनाके भेजल जात रहे. हालां कि, एग्रीमेन्ट पाँच साल के होत रहे बाकिर जे गइल आज तक वापस लवटि के ना आइल. ढ़ेर लोग त गुलामी करत-करत ओहिजे माटी में मिल गइल, जे जिन्दा बाचल उ एक-एक पइसा के मोहताज रहे. जिन्दा रहे खातिर रोटी-कपड़ा के अलावे कुछु ना मिलत रहे.\nइहे गिरमिटिया के दरद के गाथा हउए “गिरमिटिया भारतवंशी” नाटक. पिछला दिनें रंगश्री के बैनर तले, २० सितम्बर के पूर्वा संस्कृति केन्द्र, दिल्ली में सभे के आँख एगो अलगे किसिम के दरद के झलक देखत आ महसूस करत रहे. महेन्द्र सिंह के निर्देशन में “गिरमिटिया भारतवंशी” के मंचन बहुते सफल आ सार्थक भइल. राजेश कुमार मांझी के लिखल एह नाटक के एक-एक सीन सभे के रोंवा खड़ा कर दिहलस. आपन संस्कृति के रक्षा करत कइसे भोजपुरी भाषी मजदूर रात-दिन एक करके ओह टापू पे एगो नया भारत बनावत बाड़न आ ओहिजा के माटी में आपन संस्कृति के पुष्ट बीया रोपत बाड़न आ रक्षा करत, उर्जा देत बाड़न से एह नाटक में देखे के मिलल. नाटक के सगरी दृश्य दर्शकन के भितरी से हिला के राख दिहलसि.\nरामचरन के भूमिका में सौमित्र वर्मा के अभिनय देखे लायक रहे. पंड़ित के रोल में अखिलेश कुमार पाण्ड़ेय खुब नीमन जचले. बुधिया के रूप में रवि शंकर तिवारी आ रूबी के अभिनय करत महिमा जी सराहल गइली. लवकांत के रोल निभवलन आनंद आ रोजी नर्स बनके आइल सुचित्रा सिंह वाह वाही बटोरली.पद्मा के भूमिका में मीना राय के अभिनय नीमन लागल. सह कलाकार संजय कुमार, स्पर्श, शैलेन्द्र यादव, ऋषभ सभके अभिनय दमदार रहे. अंजू कुमार साह के कइल प्रकाश व्यवस्था बढ़िया रहल. सह निर्देशक सौमित्रा वर्मा के काम खुब सराहे जोग रहल.\nमहेन्द्र सिंह नाटक के मंचित करे खातिर दू गो मुख्य कारण बतवलन. पहिला नवोदित लेखकन के प्रोत्साहित करे के आ दूसरका, दिल्ली के प्रवासी भोजपुरी भाषी लोगन के हौसला अफजाई करे के आ उन लोगन के एगो प्रच्छन्न संदेश देके आपन कला-संस्कृति के ओर धेयान दिलावे के.\nप्रतिघात के बाद आनंद नीरज के बबलू पंडित\nदुर्गा पूजा पर रिलीज होखी ‘दुल्हे राजा’\n3 thought on “भोजपुरी नाटक "गिरमिटिया भारतवंशी" के मंचन”\nRajesh Kumar Manjhi says:\nDear Amritanshu ji,\nMere Natak GIRMITIYA BHARATVANSHI ke manchan ki report publish karne ke liye aapka bahut bahut dhanyavad.\nPl try to meet whenever you visit Delhi. I am working in Jamia Millia Islamia as Hindi Officer at present.\nThank you once again for this good report.\nRajesh Kumar “Manjhi”\nomprakash amritanshu says:\nबहुत नीमन बहुत खूब !\nMahendra Prasad Singh says:\nप्रिय अमृतांशु जी धन्यवाद,\nपहिला बेर भोजपुरी नत्योत्सव करे जा रहल बा रंगश्री जेकरा मे 26 Oct से 30 Oct 13 तक रोज एगो भोजपुरी नाटक के मंचन होई . सभ भोजपुरी नही छोहि भाई बहिन लोग सादर आमंत्रित बा. For detail see our facebbook a/c of Rangashree New Delhi\nLeaveaReply to omprakash amritanshu\tCancel reply


पराया घर के बेटी - जनकदेव जनक - मैना: भोजपुरी साहित्य क उड़ान (Maina Bhojpuri Magazine)\nHome जनकदेव जनक Katha पराया घर के बेटी - जनकदेव जनक\nपराया घर के बेटी - जनकदेव जनक\nसंजू के शादी के दू बरीस बीत गइल रहे. अब उ एगो लक्ष्का के माई बन गइल रही. ओकरा बादों उनकरा घर में शांति ना रहे. हरमेशा सास-पतोह में झगड़ा होते रहे. उ इहे सोचत रहस कि कवन अइसन काम करस, जेकरा से उनुकर सास राधा आ ननद मुन्नी खुश हो सकस. सबसे बड़ा दुख उनुका तब होखे जब राधा से कुछों पूछला पर जबाव देस कि मुन्नी बबुनी चाहे जमाई बाबू से पूछ ल, उहे लोग तोहरा के ठीक से समुझा दिही कि का करे के बा कि नइखे करे के.\nएक दिन संजू घर के कपड़ा धोवत रही. ओकरा में उनका मरद संजय के कपड़ा भी रहे. साबुन घिसला से खिया के छोट हो गइल रहे. तब उ अपना पड़ोसी जमुना से एगो साबुन मंगवा लिहली,बाकिर जमुना से साबुन लेत उनकर ननद मुन्नी देख लिहली. इ घटना उनका खातिर महंगा पड़ल. मुन्नी अपना माई के कान फूंकदिहली. ई बात सुनते राधा बोल पड़ली,‘‘ अरे मुनिया, घर के सभे लोग मर गइल रल का रे कि तोर भऊजी जमुनवा से साबुन मंगवा लेलस हिअ. संजय के डय़ूटी से आवे दे तब एकर सहकल निकालत बानी..अबहीं से एकर पांव चौखट से पार होखे लागल त पता न बाद में का करी..़? ’’\nरोज रोज के झगड़ा आ खोभसन से संजू के देह दुबरा के आधा हो गइल. चिंता आ फिकिर से उनुकर दिमाग हरमेशा गर्म रहे लागल. बार-बार एके बात दिमाग में आवे कि घर में कमाये वाला उनकरे पति संजय बाड़ेंन ,ओकरा बादों एह घर में उनकर कवनों मान सम्मान नइखे. काहे ना अपना मरद पर आपन अधिकार जता के दबाव बढ़ाई. हर माह उनुकर तन्खाह के पइसा हथिय़ा लिंही. तब सास -ननद के नकेल कसल जा सकेला.\nसंजू के मरद संजय भारत कोकिंग कोल लिमिटेड के पूर्वी झरिया क्षेत्र में एकाउंटेंट रहले. माई बाबू के काफी दुलरूआ रहस. हर माह उ आपन तन्खाह अपना माई के हाथ में देस. बाकिर एह माह त संजू उनुकरा पाकिट से तन्खाह निकल लेले रही. जब संजय के मालूम भइल त उनकर हाल सांप छुछुंदर लेखा हो गइल. माई उनुकर बार- बार पइसा मांगस. दो चार दिन बहाना मारले, बाकिर कब तकले. उ अपना माई के देखते कन्नी काट के निकल जास. एक तरफ माई के ममता रहे त दुसरा तरफ मेहरारू के पियार. घर में बढ़त तनाव से उनुका ऑफिस में भी काम करे में मन ना लागे.\nएक सप्ताह बाद संजू अपना मरद संजय के 20 हजार रुपया देत कहली,‘‘ ई रुपिया घर खरच खातिर ह. माई के दे दिंही. बाकी रुपिया हमारा लगे रही. ’’\n‘‘ठीक बा रुपिया राख,बाकिर बेहिसाब खरच मत करीह!’’\n‘‘ जहवां खरच होता उहवां त बोलते नइखीं, उलटे हमरे पर चाप चढ़ावत बानीं,काहे ?’’ संजू सहजभाव से पूछली.\n‘‘ एह घर में के फिजूल खरच करत बाटे.’’ एकाएक आक्रोशित होत संजय बोल पड़ले.\n‘‘ चिल्लाई लोग मत, दिमाग पर काबू राखीं. हम पूछत बानी कि जमाई बाबू के घर दुआर बा कि ना, दू बरीस से एह घर में सरनारथी नियर काहे राखल गइल बानी. बेहिसाब खरच त ओही लोग पर होता. बोलीं, चुप काहे बानीं.’’\nसंजू के बात में दम रहे. एह से संजय अपना मेहरारू के सामने टीक ना पवले. चुप चाप हाथ में रुपिया लिहले उ बथानी गइलें. उहां उनुकर माई ना रहली. एह से रुपिया अपना बहिन मुन्नी के दे दिहलें.\nअब घर में जमाई बाबू राहुल आ मुन्नी के लेके झगड़ा होखे लागल. कबहूं ननद-भऊजाई लड़ पड़स त कबहीं सास पतोह के रगड़ा शुरू हो जाव. एहीं बीच संजू के कीनन एगो शीशा के गलास घर के सफाई के दौरान मुन्नी से फूट गइल. एकारा बाद ननद -भउजाई में जबरदस्त नोंक झोंक भइल. संजू मुन्नी के भिखारीन कह दिहली, ई बात राधा के मालूम हो गइल. ऊ अलगे संजू पर बरस पड़ली.\n‘‘ तोर अतना मजाल कि हमारा बेटी के भिखारीन बोल देले ह, उलटा सीधा हमरा बेटी के बोले वाला ते हईंस के? ’’ गुस्सा में सास राधा फट पड़ली.\n‘‘ ई घर हमार ह कवनों धरमशाला ना, हमार बोली लोग के ठीक नइखे लागत त इहां से उ अपना घर चल जाव..’’\n‘‘हम अपना बेटी के राखब देखत बानी के निकालत बा ?’’\n‘‘ केकरा बल पर राखेंम, ना जमाई बाबू कामत बानी ना ससुर जी, हरमेशा संजय के मुड़िये पर ठिकरा फोड़ाई का ?़ ’’\nसंजू के जबाब से राधा तिलमिला उठली. उनुकर बोलती बंद हो गइल. पागल कुतिया नियर भौंकत मुन्नी के साथे बथान के तरफ भाग गइली.\nऑफिस से अइला के बाद संजय के मन घर में ना लागल. उ अपना बथान में जा के बइठ गइलें. ओहीजा माल जाल के खियावत सोचे लगलें. पता ना एह घर में केकर नजर लाग गइल बाटे. हंसत खेलत जिनगी नरक बन गइल बा. संजू के बात से जहवां माई परेशान बिया, ओहीजा बहन के भी घर काटे दउड़ता. बाबू जी फेरू से फेरी के काम शुरू कर देले बानी. माथा पर कपड़ा के गठरी लेले गली कूची में घुमल फिरत बानीं. का करीं कुछ समझ में नइखे आवत. ओही टाइम मुन्नी आ गइलीं. भाई के उदास चेहरा देख के बोल पड़ली, ‘‘ भइया काहे मन मरले बाड़,ऑफिस में कवनों बात भइल बा का?’’\n‘‘ना मुन्नी कवनों बात नइखें,अइसही बैइठल बानी.’’\n‘‘ ना भइया, तू कुछ छुपावत बाड़, सांच सांच बताव. हमार किरिये ,जरूर कवनों बात बा.’’ मुन्नी अपना भाई पर अधिकार जमावत पूछ बइठली.\n‘‘का कहीं कहल जात नइखें, जानते बाड़ू राहुल बाबू के लेके घर में कोहराम मचल रहता. हम चाहत बानी कुछ दिन खातिर तू लोग अपना घर चल जइत..’’ अपना आत्मा के मार के संजय बहिन से ई बात जइसे बोलते रहस, तले उनुकर माई आ गइली आ लतारे लगली.\n‘‘ हम ना जननी कि तू हमारा कोखी से मेहरी के गुलाम जनम लेब. आरे निकालहीं के बा त बहिन के ना माई-बाबू के निकाल द,जेसे तोहरा मेहर के छाती ठंढ़ा हो जाव!’’\nएह घटना के बाद मुन्नी अपना मरद के साथे धनबाद में रहे लगली. बीच में जब भी मउका मिले, माई- बाबू से मिले खातिर आ जास. आपन दुखम -सुखम सुना के फेरू लवट जास. एक दिन मुन्नी अपना माई से कहली, ‘‘ धनबाद वाली जमीन हमरा मिल जाइत त ओहमें घर बना लिहतीं, भाड़ा के मकान में रहल बड़ा कठिन बा. रोज कबहीं पानी खातिर त कबहीं बिजली खातिर मकान मालकिन से चख चख होत रहत बाटे. घर बन जाई त तुहूं लोग आ के रह सकत बाड़. ’’\nराधा के ई बात पसंद आइल. उ मुन्नी से कहली कि जमीन लेवे के बा त अपना बाबू जी से बोल. काहे कि उहें के नाम से जमीन बाटे. मुन्नी के बगल में बइठल उनकर बाप धीरज हामी भर दिहलें. बेटी दामाद के नामें जमीन रजिस्ट्री हो गइल.\nमुन्नी के मरद राहुल लालची किस्म के आदमी रहस. ओकरा पास स्वाभिमान नाम के कवनों चीज ना रहे. धनबाद में उ एगो प्राइवेट कंपनी में काम करत रहस. अतना पइसा मिल जाव, जेसे दुनू परानी के जीवन बढ़िया से कट सकत रहे. बाकिर जब राधा जइसन सास घर जमाई बनावे के तइयार रही त राहुल के का इतराज. उ मुन्नी के साथे ससुराल में बैठ के गुलझाड़ा उडा़वत रहस आ आपन पइसा बैंक में जामा करस. ओही पइसा से जमीन मिलला के बाद घर बना लिहलें.\nसंजू के जब धनबाद वाली जमीन पर मुन्नी के घर बने के खबर मिलल त उ उनका पैर के नीचे से धरती घिसक गइल. विश्वास ना भइल. उ जा के घर देख अइली. अपना मन के आक्रोश अपना सास-ससुर आ पति पर उतली. सास ससुर के हुक्का पानी बंद कर दिहली.\nबेटा के चुपी आ बहू के बेरूखी से संजय के पिता धीरज बेमार पड़ गइलें. ऊ बार बार घर के बिगड़त हालात के सुधारे के कोशिश कइलें, बाकिर हालत आउर बिगड़त चल गइल. अब मन मारके कपड़ा के फेरू में आपन समय काटत रहलें.\nधीरज के बेमारी से राधा के हेकड़ी भी भूला गइल रहे. सबसे बड़ा दुख त उनुका अपना बेटी -दमाद पर होखे. जब ले घर ना बनल रहे हर टाइम दुनू घर के माटी कोड़लें रहस. घर बनला के बाद त साफे भुला गइल रहस. ऐने मरद के बेमारी से राधा के हाथ खाली रहे. सोचली कि बेटी -दमाद के मदद से धीरज के कतही अस्पताल में भरती करा दी. एहे सोच के बेटी के घर गइली.\nधराऊ कपड़ा पहिर के मुन्नी आ राहुल कतहीं जाये के तइयारी में रहे लोग, ओही समय में राधा पहुंचली. दुनू जाना देख के बड़ा खुश भइल लोग. मुन्नी हंसत बोलली कि बड़ा खुशी के मउका पर आइल बाड़ू माई, एगो बिआह समारोह में जात बानीस, कंपनी के मालिक के बेटी के शादी बा.\n‘‘ हम बारात करे नइखीं आइल बबुनी, तोहरा बाबूजी के तबियत बहुते खराब बाटे. उनुकरा के कतही भरती करा द लोग. ’’ ई बात कहत राधा के आंख छलछला आइल.\n‘‘ आरे माई ,एह खुशी के मउका पर का रोवे धोवे लगली. पाकल फल के कहिया ले गाछ पर टंगले राखब. चलीं, बारात से अइला के बाद भरती करावे के बारे में सोचल जाई.’’ राधा के दमाद राहुल मुन्नी के बोले से पहले बोल पड़लें.\nदमाद के बोली राधा के करेजा में गोली नियर लागल. दिल दिमाग झनझना गइल. उनकर आहत मन कहलस कि बेटी के ममता में पतोह के दुश्मन बना लिहलू, अब त बेटी दमाद के अपनान त सहे के पड़बे करी. आंखी में लोर भरलें ऊ उहां से गोड़ पटकत घरे भगली.\nऐने संजू जबसे मुन्नी के घर देख के आइल रही तब से उनकर दिन के चैन आ रात रैन उड़ल रहे. हरमेशा मरद मेहरारू में महाभारत छिड़ल रहे. संजू कहत रही,‘‘ तोहरा अपना बाल बच्च के फिकिर नइखे,बाकिर हमरा त बाटे. तू जवन कमइल तवन अपना माई, बहिन आ बहनोई पर लूटा दिहल. चार कट्ठा धनबाद में जमीन रहे ,उहों तोहार बहिन छीन लिहलस. ओह में तोहार हिस्सा ना रहे का ़?’’\n‘‘ जमीन त बाबूजी के नावे रहे. ऊ अपना बेटी के दे दिहलें त का हम जिंदा ना रहब.’’\n‘‘ तोहरा जिंदा रहे के बा त रह, बाकिर जबले ओह जमीन के बदले जमीन ना मिली, हमार छाती के आग ठंढ़ा ना होई. ’’\nसंजय के अइसन लागल कि संजू पगला गइल बिया. उ जतने पियार से समुझावे के कोशिश करस, उ ओतने बढ़ चढ़ के बोलत रहे. संजय के लागे कि एक तरफ बाप बेमार बाड़ें, झगड़ा के डर से उनुकर इलाज नइखे हो पावत . घर में जबले रहब झगड़ा होते रही, इहे सोच के ऊ घर से बाहर जाय़े लगले. तबही संजू गुस्सा में नागिन खानी फन कढ़ले उनकरा आगे आके खड़ा हो गइली आ बोलली,‘‘ आपन भलाई चाहत बाड़ त फैसला क के जा.., एह घर में हम रहेब ना त ई बूढ़ा बूढ़ी..’’\n‘‘तोहार अतना मजाल कि हमारा जीते जी माई बाबू के घर से निकाल देबू, तोहार हाथ गोड़ तुड़ के जिंदा जमीन में गाड़ देहब..’’ खिसिया के ऊ जइसे मारे खातिर संजू के ऊपर हाथ उठवले , ओबी बीच उनुकर बेमार बाप बीच में आ गइले. संजय के ऊठर हाथ रूक गइल. ऊ बाप के सामने खड़ा ना हो पवले, तुरंत घर से घिसक गइले.\n‘‘ अरे बेटी, शांत हो जा. जादे गुस्सा ठीक नइखे. हमनी के घर से निकाले के जरूरत नइखे. हम दुनू परानी अबही घर छोड़ के चल जात बानीस. जाते जाते तोहरा से ईहे कहब कि बेटी के ममता में खुदगरज बन गइल रहीं. जवना से तोहार हक मार देले बानी. एह बेइमानी के सजा सिर माथे पर. जब आपन जामल खून दगा दे देलस,त तू त पराया घर के बेटी हऊ...’’ अतना बोल के धीरज अपना राधा के साथे घर चउखट पार कर गइले.\nअचानक ई बात संजू के करेजा में धक से लागल. आसमान में उड़त उनुकर मन धड़ाम से जमीन पर गिर पड़ल. सास ससुर के जात देख के उनुकर आंख बरस पड़ल. दुनू के रोके खातिर पीछे दउर पड़ली.\nअंक - 50 (20 अक्टूबर 2015)


मंदिरन के तूड़के बनावल इबादतगाह हिन्दुवन के वापिस कइल जाव : वसीम रिजवी – टटका खबर\nFeb 28, 2018 राम मन्दिर, वक्फ बोर्ड, वसीम रिजवी\nलखनऊ, 28 फरवरी (वार्ता). अयोध्या में रामजन्मभूमि पर भव्य राम मन्दिर निर्माण आ मस्जिद के लखनऊ के मुस्लिम बाहुल्य इलाका में बनवावे के प्रस्ताव से सुर्खियन में आइल उत्तर प्रदेश शिया सेन्ट्रल वक्फ बोर्ड के अध्यक्ष वसीम रिजवी आॅल इण्डिया मुस्लिम पर्सनल लॉ बोर्ड के अध्यक्ष के सलाह लिख भेजले बाड़न कि मंदिरन के तूड़ के बनावल सगरी मस्जिद हिन्दुवन के वापिस क दीहल जाव.\nपर्सनल लॉ बोर्ड के अध्यक्ष के भेजल चिट्ठी में रिजवी कहले बाड़न कि – रउओ मालूम बा कि मुगल बादशाहन आ ओह से पहिले आइल सुल्तान सब देश कॆ लूटलें, एहिजा हुकूमत कइलें, तमाम मन्दिरन के तूड़लें आ कई एक पर मस्जिद बनवा दिहलें.\nअपना चिट्ठी में रिजवी लिखले बाड़न कि इस्लाम कवनो गसबी (कब्जाई) जगहा पर जबरन इबादतगाह बनवला के जायज ना माने. राममंदिर अयोध्या समेत नौ गो देवालयन के नाम देत ओकनी के तूड़ के मस्जिद बनाने के बात लिखले बाड़न. लिखले बाड़न कि एहमें केशवदेव मंदिर मथुरा, अटालादेव मंदिर जौनपुर, काशी विश्वनाथ मंदिर वाराणसी, रुद्रामहालया मंदिर बटना गुजरात, भद्राकली मंदिर अहमदाबाद (गुजरात), अदीना मस्जिद पंडुआ बंगाल, विजया मंदिर विदिशा मध्यप्रदेश आ मस्जिद कुवतुल इस्लाम कुतुबमीनार दिल्ली अइसन मस्जिदन में शामिल बा.\nशंकराचार्य के काल्हु दीहल जाई महासमाधि


‘नागिन’ के सांग रिकार्डिंग में कल्पना आ इंदू सोनाली के दंगल | CinemaBhojpuri.in\n‘नागिन’ के सांग रिकार्डिंग में कल्पना आ इंदू सोनाली के दंगल\nAugust 27, 2012 - कलाकार, गीत संगीत\n- Tagged: नागिन\t- no comments\tजइसे बालीवुड में सलमान खान आ शाहरुख खान में तनातनी चलल करेला कुछ ओइसने हालत बन गइल जब दू गो मशहूर भोजपुरी गायिका कल्पना आ इंदू सोनाली रेकार्डिंग स्टूडियो में एक दोसरा पर दोष लगावे लगली. ओ दोषो अइसन कि निर्माता-निर्देशक के गोड़ हाथ फूल गइल. ओह दिन निर्माता निर्देशक राजकुमार आर. पांडे के ‘नागिन’ के गाना के रिकार्डिंग कइल जात रहुवे. एगो गाना में कल्पना आ इंदू सोनाली के एक संगे गावे के रहुवे. गाना अइसन कि लागे कि बिरहा के दंगल चलत बा. आ ओही गाना के ले के कल्पना आ इंदू सोनाली में दोषादोषी के दौर चल निकलल, रिकार्डिंग का मौका पर राजकुमार पांडे फिल्म के नायक खेसारी लाल यादव, रानी चटर्जी, आ मोनालिसा के नेवतले रहलें. बतावल जात बा कि संगीतकार राजेश रजनीश कल्पना आ इंदू सोनाली के आवाज़ में गाना रिकार्ड करावल शुरु कइलें. कुछ देर ले माहौल ठीक बुझाइल काहे कि दुनु जनी, कल्पना आ इंदू सोनाली गाना के मूड में रहली आ वइसने गवली जइसन कि निर्देशक राजकुमार पांडे चाहत रहलें. दुनु गायिका अतना बढ़िया गावत रहली कि खुद राजकुमार पांडे के लागल कि कहीं ई व्यवसायिक प्रतिद्वंदिता त ना ह आ ई सोचिए के उनकर हालत खराब हो गइल. राजकुमार पांडे रिकार्डिंग रोके के कहलें त दुनु जनी हँसे लगली. कहल लोग कि अतना बढ़िया दंगल चलत रहुवे अनेरे रोक दिहनी. कल्पना आ इंदू सोनाली के सूझबूझ देख के राजकुमार पांडे दंग रह गइलें आ फेर पूरा मूड से दुबारा ‘नागिन’ के ई जंगी मुकाबला रिकार्ड करावल गइल.\nसाईदीप फिल्म्स प्रस्तुत ‘नागिन’ के लेखक मनोज कुशवाहा, गीतकार प्यारे लाल यादव, विपिन बहार, आ महेश परदेशी, मारधाड़ निर्देशक हीरा यादव, नृत्य निर्देशक पप्पू खन्ना आ एडीटर हउवें गुर्जन सिंह. कलाकारन में खेसारीलाल यादव, रानी चटर्जी, मोनालिसा, नवोदित ज्योतित, मनोज टाईगर, सीमा सिंह, बृजेश त्रिपाठी, प्रकाश जैस, के.के. गोसवामी, मंटूलाल, सी.पी. भट्ट, अनूप अरोड़ा, पुष्पा वर्मा, वंदिनी मिश्रा अउर अवधेश मिश्रा के खास नाम बा.\nमिलत जुलतखेसारीलाल संग नजर अइहें मोनालिसा (2)एह साल परदा पर कब्जा रही राकेश मिश्रा के (2)Tanatan Maal Ba of Babloo Jaunpuri (2)रवि किशन भोजपुरिया रंग में रंग दिहलें “झलक दिखला जा” के (2)Birha King plays the role of Birha singer (2)To the official site of Related Posts via Taxonomies.\tLeaveaReply Cancel reply


बतकुच्चन  – ९३ – Anjoria\nजनवरी 7, 2013 बतकुच्चन\nपिछला पख बलात्कार का नामे रहल. जेनिए देखी तेनिए लोग बलात्कार का खिलाफ धरना प्रदर्शन में लागल रहुवे. सोचनी कि काहे ना हमहू एही पर कुछ बतकुच्चन कर ली. फेर पता ना कब मौका मिले ना मिले. आन समय में बलात्कार के चरचा फूहड़ मानल जा सकत रहे बाकिर आजुकाल्हु एकरा के सामयिक मान लिहल जाई. बाकि आदत मुताबिक हमरा बलात्कार से कम बतकुच्चन से ढेर मतलब बा. व्याकरण में एगो होला विलोम आ दोसरका होला समानार्थी शब्द. अब सोचत बानी कि पहिले विलोम के चरचा करीं कि समानार्थी के. बलात्कार का मतलब ओइसन काम जवन बलाते कइल जाव. माने ना सईंयाँ करे बरजोरी वाला काम. त बलात्कार, बलजोरी भा बरजोरी आ बरियारी एके जइसन मतलब वाला होखला का बावजूद एक जस ना होखे. बलात्कार में नाराजगी, खीसि घोराइल रहेला जबकि बलजोरी में एक तरह से प्यार भरल ओरहन जइसन भाव. आ बरियारी एहू से अलगा होला. बरियारी बाहुबलियन भा टोला जवार के दादा टाइप लोग के काम. बाकिर दिल्ली में होखत बलात्कार का खिलाफ प्रदर्शन पर सरकारो आपन बरियारी देखावे में लागल रहुवे. कबो मेट्रो बन्द कर देव त कबो धारा १४४ लगा देव. पुलिस परेशान रहुवे कि केकरा से बतियावल जाव. सभे अपना मर्जी से आवत बा आ सभे नेता जस बा, अब एह में के केकरा के नेता मानो. सरकारो के आदत नइखे बनल अबही ले कि ऊ जनविरोध के भावना समुझ सके, ओकरा से निबटे के तरीका खोज सके. ओकरा त विरोधी दल वालन के बोलावल रैली से निपटे के आदत बा आ ऊ तरीका एह जनविरोध से निपटे में सफल नइखे होखत. देर सबेर सरकारो के आपन बरियारी छोड़े के पड़ी.\nई त भइल बलात्कार, बरियारी, आ बलजोरी के बात. अब चलीं तनी विलोम शब्दनो के चरचा कर लिहल जाव. बलात्कार के विलोम का होखी? पहिला नजर में त कह दी लोग कि बलात्कार के विलोम का? कवनो जरूरी बा कि हर शब्द के विलोम होखबे करे. बाकिर हमरा मन में दू गो शब्द आवत बा सत्कार आ सहकार. अब सत्कार के विलोम त दुत्कार होला. आ बलाते करे वाला बलात्कारी के भलही दुत्कारल जाव, बलात्कार के दत्कार लिहल जाव बाकिर बलात्कार के दुत्कार त कहल ना जा सके. आ से बाचल सहकार. माने कि ऊ काम जवन सहमति से, सह में कइल जाव. हालांकि सहकार खास तरह के एगो आम के पेड़ आ सहकर्मीओ के कहल जाला. तबहियो सहकार के इस्तेमाल सहमति से, सहयोग देत करे वाला कामो के कहल जा सकेला, सह दू तरह के हो सकेला,. सहमति आ बढ़ावा. सहकार सामने वाला के सहमति से होखल काम भा दोसरका के सह में कइल काम हो सकेला. अलग बाति बा कि सह पा के लोग सहकिओ सकेला. सहकल में काम करत करत आदमी परिके लागेला. एकाध बेर त सहकल में काम होला बाद में ऊ परिके लागेला. ओकरा आदत पड़ जाला कवनो काम के भा नशा के. उपर झापर देखला पर सहकल आ परिकल में फरक ना होखे बाकि गहिराई से देखीं त दुनु अलग होले.. आ आजु एही परिकल पर कहल एगो कहाउत से आपन बतकुच्चन रोकत बानी कि परिकऽ ए बिलार, कहिओ खइबऽ मूसरी के मार. अब मूसरी आ मूसरी के फरक के चरचा फेर कबो.


यूपी के इम्तिहान में खुलेआम किताब ले के इम्तिहान देबे के सुविधा दीहि सरकार – टटका खबर\nभाजपा के कल्याण सिंह सरकार का दौरान यूपी में नकल के अपराध बना दीहल गइल रहुवे जवना का खिलाफ बाकायदा अभियान चला के सपा के मुलायम सिंह सरकार बनावे में सफल हो गइल रहलन आ उनुका सरकार के पहिलके फैसला रहुवे कि नकल के अपराध माने वाला कानून हटा दीहल जाव.\nअब फेरू एक बेर यूपी सरकार चाहत बिया कि विद्यार्थियन के पूरा छूट दे दिहल जाव कि ऊ किताब देख के इम्तिहान दे सकसु. बतावल जात बा कि मुख्यमंत्री अखिलेश यादव अपना अधिकारियन से कह दिहले बाड़न कि एह तरह के प्रणाली हो सके त अगिले सत्र से लागू करा दीहल जाव. जान जाईं कि साल 2017 में यूपी के चुनाव होखे वाला बा.\nसरकार के कहना बा कि जब किताब ले के इम्तिहान देबे के खुला छूट रही त ओकरा के नकल ना कहल जा सकी आ एह तरह नकल पर पूरा रोक लाग जाई !\nTags: नकल पर रोक, परीक्षा में किताब के छूट


विराज भट्ट का लगे भोजपुरी सिनेमा के लाइन लागल बा – Anjoria\nविराज भट्ट का लगे भोजपुरी सिनेमा के लाइन लागल बा\nDec 1, 2010 भोजपुरी सिनेमा, विराज भट्ट\nविराज भट्ट आजुकाल्हु सफलता के सातवाँ आसमान पर विचरत बाड़े. कई गो फिल्मन में व्यस्त विराज भट्ट का सोझा फिल्म के लाइल लागल बा. अबहीं विराज रामाकान्त प्रसाद के “दिलजले” का शूटिंग में व्यस्त बाड़न. रामाकान्त प्रसाद एह साल अबले तीन गो सुपर हिट फिल्म दे चुकल बाड़े. आदि शक्ति इन्टरटेनमेंट के “दुश्मनी” करीब करीब बन के तइयार बिया. अउरी फिलिम जवना में विराज काम करत बाड़े ओकनी के नाम बा “आ जा ओढ़निया तान के”, “होत बा जवानी जियान ए राजाजी”, “कइसन पियवा के चरित्तर बा”, “एलाने जंग”, “प्यार करे ला हिम्मत चाहीं”, “मल्लयुद्ध” वगैरह.\nएह साल विराज भट्ट के दू गो फिलिम सुपर हिट भइल बाड़ी सँ, “दामिनी” आ “दाग”.